George Owen Jones\nMercator Media-ko ikertzailea\n"Komunikabideen garapenak are beharrezkoago bihurtzen ditu tokiko hedabideak"\nAitor Zuberogoitia, Topaguneko1 Hedabide Saileko sustatzailea\nMerkatuen globalizazio-prozesuak eta Interneten etorrerak aldaketa handiak ekarri dizkigute. Hedabide lokalak ere, eta, bereziki, hizkuntza gutxituetan aritzen direnak, bete-betean daude informazioaren mundua goitik behera aldatu duen prozesu honetan sartuta. Izan ere, unibertso globala indarra hartzen ari den heinean, behar-beharrezko bihurtu zaigu hainbat ideia eta estrategia mahaigaineratu eta berrikustea. Honetaz guztiaz mintzatu gara George Jones jaunarekin, Galesko Unibertsitatean daukan bulegoan, Aberystwyth herrian, Topagunea elkarteak tokiko hedabideei buruz antolatu dituen jardunaldietan (azaroaren 28 eta 29an, Zamudioko Parke Teknologia Parkean) parte hartzeko Euskal Herrira etortzear denean.\nZer da zehazki Mercator eta zeintzuk dira bere helburuak?\nMercator Media, Mercator sareko organismo bat da. Sare hori Europako Batzordeak sortu zuen, Europako hizkuntza gutxituak hezkuntza, hedabideak eta legegintza bezalako arloetan zein egoeratan zeuden ikertzeko. Mercator Media zentroak egiten duena hizkuntza gutxituen inguruko informazioa bildu eta interesatuta dagoen jende guztiaren esku jartzea da, batik bat arlo akademikoan dabiltzan adituen eta hedabideetan lanean ari diren profesionalen esku. Labur esanda, hizkuntza gutxituekin zerikusia duten alderdiak ikertzea eta hauen inguruko datuak zabaltzea da gure egitekoa.\nZeintzuk dira Mercator-Media-ren jardueraren ildo nagusiak?\nNagusiki, gure web orrira zuzentzen ditugu gure eginahalak. Web orri horretan hizkuntza gutxituetan aritzen diren hedabideen 1.200 organismo ingururen xehetasunak biltzen dituen datu-basea daukagu, eta Europako herrialde ezberdinetako hizkuntza gutxituak zein egoeratan dauden azaltzen dugu. Gainera, lotura batzuk eskaintzen ditugu, hizkuntza gutxituekin zerikusia duten beste gune batzuetara jotzeko. Eta, horrez gain, jardunaldiak antolatzen ditugu (hitzaldi eta sinposioak, besteak beste), hizkuntza gutxituetako hedabideen munduan dabiltzanek elkar ezagutzeko eta ideiak zein ezagutzak partekatzeko aukera izan dezaten. Argitalpen batzuk ere prestatzen ditugu, hala nola hizkuntza gutxituetan diharduten hedabideei buruz urtero ateratzen dugun aldizkaria edota arlo honetan sortzen diren azken albisteei buruzko berripapera.\nTopaguneak Zamudioko Teknologia Parkean antolatu dituen jardunaldietan, hizkuntza gutxituetan diharduten tokiko hedabide europarrei buruz mintzatuko zarete. Zer-nolako ekarpena egin dezakete gisa horretako hedabideek merkatuak globalizatzen eta pentsamendu zein kulturak uniformizatzen ari zaizkigun garaiotan?\nAspalditik da gauza jakina globalizazioak lokalizazioa dakarrela berarekin; hau da, merkatua globala izateak ez duela esan nahi jende guztiak gauza berbera nahi duenik. Beraz, tokiko hedabideek, oraindik ere, oso zeregin garrantzitsua dute; beharbada, inoiz baino garrantzitsuagoa.\nHitz bitan esanda, zein da mendebaldeko Europan hizkuntza gutxituetan diharduten tokiko hedabideen egoera? Zeintzuk dira, zure iritzian, esperientziarik interesgarrienak?\nHain da askotarikoa, hain da ezberdina batetik bestera Europako hizkuntza gutxituetan aritzen diren hedabideen egoera, zaila dela puntu orokor batzuk aipatzea. Gainera, ez dugu ahaztu behar hizkuntza batzuek ez daukatela hedabiderik ere. Estatu espainiarreko autonomia erkidegoetako hizkuntzek izan duten garapenari interes handiz begiratzen diote beste hizkuntza gutxitu askoren hiztunek. Dena den, duela gutxi Egunkaria-rekin gertaturikoak erakusten du itxura batean indartsu-antzean dauden hizkuntzak ere ez daudela erabat seguru.\nZeintzuk lirateke, bestetik, hizkuntza gutxituen artean joerarik aipagarrienak? Zein norabide hartu dute azken mugimenduek?\nAzken urteetan hedabideak hainbeste ugaritu izanak ondorio bat ekarri du: hedabide txikiek, orain, askoz ere handiagoak diren beste batzuekin lehiatu behar dutela. Esate baterako, telebista galesak, 80ko hamarkadan sortu zenean, beste hiru kanalekin lehiatu behar zuen, baina britainiarrek gaur egun ikus ditzaketen kanalen kopurua izugarri biderkatu da. Alderdi hori oso garrantzitsua da hedabide hauentzat.\nZein eragin izan dute Internetek eta teknologia berriek esparru horretan?\nInternetek aukera asko eskaintzen ditu, baina aukera horiek ondo erabiltzen jakin behar da. Batzuek esaten dute hizkuntza gutxituek utzi egin beharko lioketela aldizkari tradizionalak argitaratzeari, eta on-line aldizkariak besterik ez lituzketela prestatu beharko. Aukera hori, hala ere, ez da jende guztiaren gustukoa. Hizkuntza bakoitzaren egoera zehatza zelakoa den ikusi beharra dago erantzunak eman baino lehen.\nZure iritzian, teknologia berriak onuragarriak dira tokiko hedabideentzat (hesiak ezabatu eta elkarte txikien arteko kohesioa eta informazio-partekatzea errazten duten heinean), ala sareko atari gehienen jabe egiten diren Estatu-hizkuntzak zabaltzeko plataforma bat gehiago direla esan daiteke?\nTeknologia berrien ondorioz, hizkuntza batzuek atzean gelditzeko arriskua daukate. Gogora dezagun, bestela, inprimategiak garatzen hasi zirenean prozesu horretatik kanpo gelditu ziren hizkuntzek nola bukatu zuten. Hala ere, ezin uka oso garrantzitsuak direla Internetek informazioa trukatzeko eta lankidetza sustatzeko eskaintzen dituen aukerak.\nHedabide asko fusionatzen eta kontzentratzen ari dira egun. Zein eragin izan dezake joera horrek hizkuntza gutxituetan diharduten tokiko hedabideetan?\nKomunikabideak garatzen doazen neurrian, handitu egiten da tokiko hedabideen beharra. Ostera, batzuetan, enpresa handiek lokaltasun hori ustiatzera jo dezakete. Eta, horrelakoetan, gauza jakina da hizkuntza gutxituen interesak ez direla, normalean, enpresa horien lehentasunen artean egoten. Britainian TB Breizh kasuaren inguruan sortu den ika-mika, adibidez, horrekin lotuta dago. Batzuek ez zuten uste Murdoch edo Berlusconi bezalako hedabide handien jabeek benetako interesa izango zutenik bretoierari laguntzeko, eta, horren harira, aitortu beharra daukat hizkuntzak telebistako programazioan izan duen garapenak goibel samar utzi gaituela.\nZein da zure iritzia hizkuntza gutxituetan eginiko tokiko prentsa doan banatzeari dagokionez? Prentsa-mota horrek salneurriren bat eduki beharko luke bere autofinantziazioari begira, ala, prentsako talde handiek egin duten moduan, dohainik banatzea da hizkuntza gutxituek ahalik eta hedapenik zabalena izateko aukerarik egokiena?\nHori kasuan kasu aztertu behar da, banan-banan. Zerbait dohain ekoizteko modua egonez gero, askoz ere hobeto. Baina kontuan izan behar dugu estatuek arriskuan dauden hizkuntzetan diharduten hedabideei laguntza emateko betebeharra daukatela, nahiz eta zenbait estatutan (Britainia Handian, adibidez) ez dagoen aldizkariei diru-laguntzak emateko ohiturarik.\nHizkuntza gutxituetako egunkarien elkarte europar bat dagoela jakinik (MIDAS, Minority Dailies Association), bideragarria izango ote litzateke hizkuntza gutxituetan diharduten tokiko hedabideak bilduko lituzkeen antzeko erakunde bat sortzea?\nNik baietz esango nuke, baina hala ere zehaztu egin beharko litzateke erakunde horren zeregina. Tokiko hedabide ahulenei laguntzeko lain baliabide edukiz gero, edota deus ez dagoen lekuan zerbait sortzen laguntzeko ahalmenik balu, erabilgarria litzateke, dudarik gabe.\nGaia pixka bat aldatuta, Konstituzio Europarra prestatzen ari diren honetan, eta Mercator-ek Hizkuntza Gutxituen Bulego Europarrarekin harreman estua duela kontuan izanik, zer espero dezakegu hizkuntza gutxituetan mintzatzen garenok Konstituzio horretatik?\nKonstituzio europarraren egitasmoak ez du hizkuntza gutxituei buruzko erreferentziarik jasotzen; besterik gabe, hizkuntza aniztasuna aipatzera mugatzen da (Konstituzioko 3.3 artikuluan eta Oinarrizko Eskubideen Gutuneko 22. artikuluan). Baina arlo horri buruzko erabakiak hartzeko ahalmena estatuen esku dagoenez, ez daukagu itxaropentsu agertzeko motibo handiegirik.\nZer deritzozu duzu euskararen normalizazio-prozesuari? Zein da zuretzat alderdirik deigarriena? Zein egoeratan dago euskara Europako gainerako hizkuntza gutxituekin alderatuta?\nHizkuntza gutxitu batzuek inbidia handiarekin ikusten dute euskara bezalako hizkuntzek bizi duten egoera. Galesen, adibidez, kasu eredugarritzat dugu Euskal Herrikoa. Edozelan ere, beti hartu behar dira kontuan hizkuntza bakoitzaren berezitasunak.\nGeorge Owen Jonesek Senior Research Officer kargua du Galesko Unibertsitateko Mercator Media zentroan, Aberystwyth herrian, eta Mercator Media Forum (University of Wales Press) urtekariaren editorea da. Argitalpen horrek hizkuntza gutxituetan diharduten hedabideei buruzko gaiak aztertzen ditu, eta Europako Batasun osoan zehar banatzen dute.\nBestetik, hizkuntza gutxituei buruzko artikulu zein komunikazio andana idatzi du. 2000. urtean Hizkuntza Gutxituei eta Itzulpengintzari buruzko Mercator Biltzarra antolatu zuen, eta, gerora, bertan aurkeztutako txostenak argitaratu zituen; horrez gain, Hizkuntza Gutxituei eta Ikerketari buruzko Nazioarteko Mercator Sinposioa ere prestatu zuen (2003ko apirila, Aberystwyth, Gales).\n1Euskara elkarteak eta tokiko hedabideak biltzen dituen federazioa da Topagunea.\nInicio > EM 231 > Elkarrizketa


Tradiziotik abangoardiaraino — dantzan.eus\nHemen zaude: Hasiera › Hemeroteka › Tradiziotik abangoardiaraino\nDantza Garakidearen Zirkuituan, 27 taldek erakutsiko dituzte lanak Arabako, Bizkaiko eta Gipuzkoako 17 aretotan\nEstilo askotariko piezak erakutsiko dituzte; tradizionalak, neoklasikoak nahiz abangoardiakoak. «Dantza garaikidea ahal denik eta toki gehienetara zabaltzea da gure asmoa», azaldu du Aranak. «Sorkuntza ez ezik zabalpena ere sustatzea». Natxo Montero Euskal Herriko Dantzari Profesionalen Elkarteko kideak uste du «ezinbestekoak» direla mota horretako languntzak ere. «Gertatu baita pieza egiteko dirua izatea baina gero ez edukitzea gure herrian bertan erakusteko modua».\nCarni de prima qualita obra estreinatuko du Monterok, azaroaren 6an, La Fundicion aretoan, Dantza Garaikidearen Zirkuituaren barruan. Patricia Fuentesekin batera sortutako lanean, gorputza oso bestela desantolatzen da. «Ez dago lehengairik, talkak baino ez daude. Igurtziak eta azalaren bidez eginiko ukituak, abiadura eta intentsitate askotan. Ukituz mugimendua eta soinua sortzeko».\nJorge Jauregik zuzendutako Ember taldeak ere Laura Arisen Impostura lana estreinatuko du, azaroaren 13an, La Fundicionen. Gorputza ordezteko ariketa da Impostura. «Ariketa horren asmoa gorputza deformatzea eta eraldatzea da, etengabeko nortasun jolasa sortzeko», dio piezaren sortzaileek idatzitako oharrak.\nDantza Garaikidearen Zirkuituan, halaber, azken urtean estreinaturiko lanak ikusi ahal izango dira, hala nola Maritzuli konpainiaren Aurrez aurre, Ion Munduateren Astra tour, Idoia Zabaleta eta Antonio Tagliariniren Royal dance, Ertzaren Bihar jaio nintzen, La Intrusaren Pobres bestias, Eliraleren Otto, Colectivo vuelo 6408ren Vuelo 6408, Aukeranen Gernika, Dantzaz taldearen 1.01, Verdiniren Dantzaria naiz eta Argira lanak, Atxarte Lopez de Munainen Higikaria, Matxalen Bilbaoren Sast!, Logela multimediaren Papiroflexia, La Dinamikaren Animaliak, Kukai eta Tanttakaren Soka eta Hnuy illa...\nAtzerriko konpainiak ariko dira, orobat. Espainiako Aracaladanzak Nubes aurkeztuko du, Kataluniako Thomas Noonek Tort-the chaos quartet, Frantziako Wanted Possek Transe, Galiziako Entremansek Ven eta Kataluniako Sol Picok El llach de les mosques. Herrialde hartako Nats nusek obra bi ekarriko ditu: Maps eta Momentari. Hangoak dira Ananda Dansa ere, eta El circo de la mujer serpiente emango du Dantza Garaikidearen Zirkuituan. Espainiako Da.te eta Raul Ortega ere izango dira; Sueña eta Hermanos de baile eskainiko dituzte, hurrenez hurren.\nArrasaten, Bergaran, Irunen, Leioako Campusean eta Gasteizko Artium museoan ere izango dira emanaldiak aurten. Baita iazko herrietan ere: Agurainen eta Amurrion (Araba); Bilbon, Zornotzan, Durangon, Leioan eta Elorrion (Bizkaia); eta Donostian, Bergaran, Eibarren, Andoainen eta Lasarten (Gipuzkoa).\nOrotara, 68 emanaldi egingo dituzte, iaz baino bederatzi gehiago. Horrenbestez, Jaurlaritzak aurrekontua zertxobait handitu du: 140.000 euro jarri ditu konpainiak kontratatzeko eta 60.000 inguru promozioa egiteko. Tokian tokiko udalek ere dirua jarri dute.


Bernardo Lippe-Biesterfeldekoa - Wikipedia, entziklopedia askea.\nBernardo Lippe-Biesterfeldekoa printzea, geroago Bernardo Herbehereetakoa (alemanez: Bernhard Leopold Friedrich Eberhard Julius Kurt Karl Gottfried Peter Prinz zur Lippe-Biesterfeld) (Jena, Saxe-Weimar-Eisenach Dukerri Handia, 1911ko ekainaren 29a - Utrecht, 2004ko abenduaren 1a) Herbehereetako printze ezkontidea izan zen. Lippeko printze-etxekoa zen. 1937an Juliana I.a Herbehereetakoarekin ezkondu zen. Ospe handia lortu zuen gerran pilotu gisa egindako lanagatik eta gerra ostean herrialdea berreraikitzen egindako lanagatik.\nNaturaren Aldeko Mundu Funtsako buruzagi\n1961eko apirilaren 29a - 1976ko irailaren 9a\nBilderberg taldeako presidente\n1954ko maiatzaren 29a - 1976ko irailaren 29a\nJena, 1911ko ekainaren 29a\nAlemaniar Inperioa (1911ko ekainaren 29a - 1918ko azaroaren 9a)\nWeimarko Errepublika (1918ko azaroaren 9a - 1936ko azaroaren 4a)\nHerbehereetako Erresuma (1936ko azaroaren 4a -\nUniversity Medical Center Utrecht (en) , 2004ko abenduaren 1a (93 urte)\nJuliana I.a Herbehereetakoa (1937ko urtarrilaren 7a - 2004ko martxoaren 20a)\nAlicia de Bielefeld (en)\nPrince Aschwin of Lippe-Biesterfeld (en)\nFrederiko Gilen Unibertsitatea doktoretza : zuzenbide (jakintza)\nArndt-Gymnasium Dahlem (en)\naktibista, conservationist (en) , lobbyist (en) eta hegazkinlaria\nIG Farben (en) (1935eko irailaren 1a - 1936ko irailaren 8a)\nCommander of the Military Order of William (1946ko ekainaren 15a)\nGrand Cross Special Class of the Order of Merit of the Federal Republic of Germany (1969ko azaroaren 24a)\nChurch of Lippe (en)\nJulianak eta berak lau alaba izan zituzten:\nBeatriz I.a Herbehereetakoa, erregina, 1938ko urtarrilaren 31n jaioa Soestdijk jauregian. Claus von Amsberg alemaniarrarekin ezkondu zen (gerora, 2002an hil zena).\nIrene Herbehereetakoa, printzesa, 1939ko abuztuaren 5ean jaioa Soestdijk jauregian. 1964an ezkondu zen, Erroman, Karlos Hugo I.a Parmakoarekin, eta 1981ean dibortziatu ziren.\nMargarita Herbehereetakoa, printzesa, 1943ko urtarrilaren 19an jaioa Ottawan (Ontario, Kanada). Pieter van Vollenhovenekin ezkondua dago.\nMaria Kristina Herbehereetakoa, printzesa, 1947ko otsailaren 18an jaioa Soestdijk jauregian. 1975ean ezkondu zen Utrechten Jorge Guillermo kubatarrarekin, eta 1996an dibortziatu ziren. 2019ko abuztuaren 16an hil zen Noordeinde jauregian, Hagan.\nMunduko Natura Funtsaren lehenbiziko lehendakaria eta Bilderberg taldeko sortzaileetako bat izan zen.\n1976an Lockheeden eroskerien eskandaluan parte hartu zuen.\nBernardo Lippe-Biesterfeldekoaren armarria\nBernardo printzearen zutoihala\nAzken aldaketa 12 abendua 2020(e)an, 01:29(e)tan\nOrriaren azken aldaketa: 12 abendua 2020, 01:29.


Cambraiko Bakea - Wikipedia, entziklopedia askea.\n(«Cambraiko bakea» orritik birbideratua)\nCambraiko Bakea, Damen Bakea ere deitua, Luisa Savoiakoa, Frantzisko I.a Frantziakoaren amak, eta Margarita Austriakoa, Karlos Habsburgokoaren izebak, semearen eta ilobaren izenean, 1529an Cambrai hirian izenpetu zuten bake ituna izan zen.\nHitzarmen honen bidez Frantziako koroak Artois, Flandes eta Italia bereganatzeko asmoak utzi zituen, eta Espainiakoak gauza bera egin zuen Borgoinako Dukerriari zegokionez.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/01/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nOrriaren azken aldaketa: 21 abuztua 2019, 20:08.


Maggie, kaleko neska bat - Karrikiri Euskal Denda\nMaila: Goiko maila (B2)\n> Euskara ikasleak>Maggie, kaleko neska bat\nJende askoren ustez, New York hiria amerikar sistemaren ikur nagusia da. Hori da, behintzat, zinemak zabaldu duen irudia. Nolakoa zen, ordea, XIX. mendearen amaieran, Manhattan, Bronx, Queens, Brooklyn eta Staten Island herriak New York izeneko hiri handia sortzeko batu zirenean? Maggie neska gaztearen eta bere senide eta adiskideen istorioen bidez, garai hartako errealitate gordinera hurbiltzen gaitu Stephen Crane idazleak, orduan ere, zinemako irudiak gorabehera, herritar gehienak galtzaile atera zirela erakusteko.\nLiburuaren barne antolaketa:\nOrrialdeak bi zutabetan banatuta: zutabe zabal batean, testu nagusia, zutabe estu batean, testu nagusiaren testuingurua argitzen duten testu osagarriak. Kapituluak: 6-7 orrialdeko 19 kapitulu Paragrafoak: gehienez ere, 6 lerroko paragrafoak Definizioak: alboetan orrialde bakoitzeko lauzpabost hitzen definizioak, euskara errazean emanak Argazkiak: liburuan azaltzen diren gaia eta garaia hobeto ulertzen laguntzen duten 100 bat argazki .


Aurrekontu irekiendako proposamen bila Mondragon Unibertsitatera - Debagoiena - Goiena.eus\nAurrekontu irekiendako proposamen bila Mondragon Unibertsitatera\nImanol Gallego 2017-06-02 16:26\n2018ko aurrekontuan txertatzeko herritarren ekarpenak jasotzen dabiltza Foru Aldundiko ordezkariak azken asteotan. Imanol Lasa diputatua eta Joseba Muxika zuzendaria Mondragon Unibertsitatera gerturatu dira gaur ekarpen bila. Horrez gain, arrasatearren ekarpenak jasotzeko asmoz, Seber Altube plazan aurrekontu irekien karpa jarri dute.\nIaz bezala, aurrekontu irekiak landu nahi ditu Gipuzkoako Foru Aldundiak eta, horretarako, hainbat ordezkari herriz herri ari da bisitak egiten, Gipuzkoako herritarren iritziak eta ekarpenak jasotzeko. Aurten, Gipuzkoako 37 herri bisitatuko dituzte Foru Aldundiko arduradunek, iaz baino 21 gehiago.\nDatorren urtera begira, Gobernantzako eta Gizartearekiko Komunikazioko Foru Diputatu Imanol Lasak Aldundiaren lehentasunak bi izango direla azaldu du: "Ekonomiaren sustapena eta gizarte politikak". Bi gai horiez gain, Gipuzkoako erakunde nahiz norbanakoen proposamenak eta ideiak ere ezagutu nahi dituzte. Goizean Mondragon Unibertsitatean egindako saioan ekarpen ugari jaso ditu Lasak. Diputatuak adierazi bezala errepideak eta garraio publikoa dira ekarpen gehien jaso dituzten arloak.\nEkarpenak jasotzeko karpa\nAldundiaren aurrekontu irekien kanpaina herritarrei gerturatzeko asmoz Seber Altube plazan karpa bat jarri dute. Bertan, herritarrek beren ekarpenak egiteko aukera dute: eskaerak, proposamenak, kezkak zein kritikak. Ekarpenak jasotzeko prozesuak ekain bukaera arte iraungo du.\nKarpan ez ezik, ekarpenak jasoko dira, baita ere, tokian tokiko erregistroetan, Gipuzkoa plazako Biztanleen Arretarako Gunean eta internet bidez. Horrez gain, lurralde osoan 300.000 esku-orri banatu dituzte, etxez etxe.


How to have your subscribers and ke... by Jane Sheeba 2931 views\nPresentación 1 mumex premium by janethacm 248 views\nPractical skills 2do plan de tra... by Magdalena Ravagnan 630 views\nMvgrafixcompanypresentation by mvgrafix 340 views\nWholesalers drop shipping by benben2257 313 views\nSketches by Bill Verplank at BayCHI... by Steve Williams 1168 views\n2.

Teknologia berriak hezkuntzan

Arazoak

Erronkak

\n3.

Gizarte-kideen bergizarteratzea

Eredu kultural eta komunikazio berriak

Birziklapena, berregokitzea eta formazio berria

Teknologia digital berrien erabilpenean atzean gelditzeak definituko du analfabetismoa

Informazio asko jaso arren, ez dakigu jakintza bilakatzen

Askotan, informazioa desinformazio bilakatuz ARAZOAK ERRONKAK\n4. ARAZOAK ERRONKAK

Informazioa erakusteko modua aldatu da

Idatzizko kulturatik  ikus-entzunezkora

Hezkuntza sistemaren aldaketa motela

Beharrezko teknologiaren falta dela medio Kultura tradizionaren eredua helaraziz\n5.

Teknologia berriak eskolako sistemetan txertatzea.

Gizartean eta kulturan eragina duten teknologia berrietara egokitu behar dira eskolak.

Aro digitaleko behar berriei aurre egin ahal izateko.

ARAZOAK ERRONKAK\n6.

Irakaskuntza ereduak berregituratu, rol berriak ezarriz.

Ikasleak ikasten ikasi behar du.

Informazioari aurre egiten ikasi behar du.

Lan-munduari begira kualifikatu behar da.

Teknologia berriei egokitu behar du.

Informazioa ordenagailu-sareen bidez hedatzea.

ARAZOAK ERRONKAK\n7.

Eredu berriak lan munduan ari direnei helaraztea.

Irakasleak tresna digitalen erabilpen egokia egin dezan.

Bideo didaktikoak

Helbide elektronikoaren erabilera

Bideokonferentziak egitea, etab.

ARAZOAK ERRONKAK\n8.

Alfabetizazio teknologikoa gizartean eratzea.

Gizarteko hainbat alorretan ikus-entzunezko kultura txertatzea.

Elkarte kulturaletan

Gazteei zuzendutako taldeetan

Gobernuz Kanpoko Erakundeetan, etab.

Oinarrizkoa den informazioa eta garrantzitsua ez dena bereizten jakitea.

ARAZOAK ERRONKAK


Michelin lantegia apurka hasiko da lanean - Lasarte-oria - Txintxarri.eus\nMichelin lantegia apurka hasiko da lanean\nTxintxarri Aldizkaria 2020-04-11 11:34\nMichelin enpresak Estatuan dituen lantegiak Aste Santuaren ostean lanean hasiko direla jakinarazi du. Ez dira, ordea, bat-batean tailer guztiak irekiko. Lasarte-Oriako fabrikari dagokionez, Kalandra eta NAZ/BAZ tailerrak tailerrak asteartean berrabiaraziko du produkzioa. Gainerako langileek ez dakite noiz hasiko diren lanean\nMichelin enpresak lehengo ostiralean lantegien produkzioa apurka abiaraziko zuela jakinarazi zien sindikatuetako ordezkariei. Aste honetan, prestaketa lanak egiten egon dira fabrikan.\nData zehatza apirilaren 13a da. Egun hori EAEn jai eguna denez, asteartean hasiko dira lanean Lasarte-Oriako lantegian. Kalandra eta NAZ/BAZ tailerreko 100 langileak izango dira lehenak lanera bueltatzen. Aipatu legez, pixkanaka hasiko dute bere jarduna. Era honetara, hiru egunez lan egin eta produkzioa etengo dute. Apirilaren 20tik aurrera, ordea, modu jarraituan jardungo dira. Gainerako tailerrek oraindik ez dakite noiz abiaraziko duten lana.\nKonpainiaren esanetan, lantegiek ezin dute denbora gehiago itxita egon, zenbait jardueretarako "oinarrizko euskarria" baitira. Enpresak oinarrizko jarduera egiten duten zenbait arloko hornitzaile dela argudiatu du: nekazaritza, Estatuko segurtasun indarrak, anbulantziak, suhiltzaileak, garraio publiko eta merkantzia garraioa.\nLangileak berme guztiekin lanean has daitezen lantegietako enpresa komiteekin eta osasun sailekin lanean dagoela jakitera eman du konpainiak. "Agintariek zehaztutako neurriak eta horiek baino zorrotzagoak ere" hartuko dituela nabarmendu du.\nLarrialdi egoerako erabakiak\nMartxoaren 16an Michelinek Espainiar Estatuan dituen lantegiak itxi zituen. Hasiera batean iragarritako 8 eguneko itxiera Aste Santua amaitu arte luzatu da. Duela bi aste, gainera, osasun krisia amaitu arte langileei aldi baterako erregulazio espedientea ezarriko zitzaiela jakinarazi zuen enpresak.\nEspedienteak iraun bitartean, soldata gordinen %80ra arteko kopurua Michelinek bere gain hartuko du. Gainera, oporraldien %100a errespetatuko zaie langileei, baita ezohiko ordainsariak zein antzinatasunak ere. Txandakako lanaldia duten langileak aldi baterako erregulazio txostenetik kanpo geratuko dira, eta horiekin batera, baita aldi baterako ezintasun egoeran dauden langileak eta amatasun edo aitatasunagatik bajan daudenak ere.


Omenaldia Javier Ortiz kazetariari maiatzaren 10ean eta 11n Egian - Donostia Kultura\nAsteazkena, 2019(e)ko Apirila(r)en 24-(e)an\n"Javier Ortiz, talento y oficio de un periodista" (Foca Ediciones) liburuaren aurkezpena\nMaiatzak 10, 19:00. Hitzaldi aretoa\nKazetariaren zutabe eta artikuluen artean aukeraketa bat egin du Mikel Iturriak. Garbiñe Biurrun, David Fernàndez eta Isaac Rosak testu banarekin osatu dute edizioa. Isaac izan ezik, gainerako guztiak egongo dira aurkezpenean.\nBere ibilbide profesionala bitan banatzen zuen Ortizek: alde batetik, kazetari militantea (Movimiento Comunistaren bueltan); bestetik, kazetari komertziala. Aukeraketa azken etapa honetakoa da, batez ere El Mundo egunkarian plazaratutako zutabeak, baita Públicon agertutako batzuk ere. Gainera, javierortiz.net webgunean 2000ko uztailetik 2009ko apirila bitarte egunero idatzitako sarreren entresaka bat ere egin da.\nTorturari buruzko mahai-ingurua\nMaiatzak 11, 18:30. Hitzaldi aretoa\nDani Álvarez kazetariak gidatuko du Paco Etxeberria, Laura Pego eta Jorge del Curaren arteko solasaldia.\nEusko Jaurlaritzaren enkarguz, Kriminologiaren Euskal Institutuak 2017ko amaieran plazaratutako 1960-2014 epealdiko tortura kasuen txostenaren koordinatzaileetako bi dira Paco Etxeberria (auzi-mediku, EHUko irakaslea) eta Laura Pego (jurista, Kriminologiaren Euskal Institutuko ikertzailea).\nJorge del Cura Torturaren Analisia eta Dokumentazioguneko kide da eta Ortizek idatzitako "José K, torturado" antzezlanaren lehen muntaian aholkulari gisa aritu zen.\nMaiatzak 11, 20:00. Gazteszena\n1996an, Ortizek torturaren kontrako hitzaldia eman zuen Madrilen. Hitzaldi hura antzezlan bihurtzeko proposatu eta halaxe egin zuen kazetariak. Sandra Toral ekoizlearen bultzadaz, 2012an taularatu zen lehen aldiz. Orduan, Carles Alfarok zuzendu zuen eta Pedro Casablanc aktorea aritu zen taula gainean. Moma Teatrek "José K, torturado" berriro eszenaratu duenez, Donostiara ekarri dugu.\nOrain ere Carles Alfaro da zuzendaria, baina Iván Hermes aktorea da Jose K. "Terrorista bat da, jendez beteriko plaza batean bonba bat jartzeko asmoa du. Poliziak atxilotu egiten du, eta denbora gutxi dutenez, torturatu egiten dute sarraskirik izan ez dadin. Tortura kasu bakar batean balekotzat jotzea edozein kasutan balekotzat jotzea da".\nJavier Ortiz (1948-2009) kazetari donostiarraren heriotzaren hamargarren urteurrena beteko da apirilaren 28an. Donostia Kulturak eta bere familiak zein lagunek omenaldia antolatu dute.\n“Javier Ortiz, talento y oficio de un periodista” (Foca Ediciones) liburuaren aurkezpena\nJorge del Cura Torturaren Analisia eta Dokumentazioguneko kide da eta Ortizek idatzitako “José K, torturado” antzezlanaren lehen muntaian aholkulari gisa aritu zen.\n1996an, Ortizek torturaren kontrako hitzaldia eman zuen Madrilen. Hitzaldi hura antzezlan bihurtzeko proposatu eta halaxe egin zuen kazetariak. Sandra Toral ekoizlearen bultzadaz, 2012an taularatu zen lehen aldiz. Orduan, Carles Alfarok zuzendu zuen eta Pedro Casablanc aktorea aritu zen taula gainean. Moma Teatrek «José K, torturado» berriro eszenaratu duenez, Donostiara ekarri dugu.\nOrain ere Carles Alfaro da zuzendaria, baina Iván Hermes aktorea da Jose K. “Terrorista bat da, jendez beteriko plaza batean bonba bat jartzeko asmoa du. Poliziak atxilotu egiten du, eta denbora gutxi dutenez, torturatu egiten dute sarraskirik izan ez dadin. Tortura kasu bakar batean balekotzat jotzea edozein kasutan balekotzat jotzea da”.


Aurreskua Altzolako sanjoanetan — dantzan.eus\nHemen zaude: Hasiera › Komunitatea › Haritz EDT › Aurreskua Altzolako sanjoanetan\nAurreskua Altzolako sanjoanetan\nAurreskua Altzolako Bainuetxe aurrean, 1950eko hamarkadan. Argazkia: Marin / Paco Mari. Kutxateka CC BY-NC-ND-3.0-ES\nXX. mendeko 50eko hamarkadako argazki zahar batzuk topatu ditugu, Altzolako Bainuetxean egindako argazkiak dira. Sanjoanetako soka-dantzako irudiak direla dirudi, garai hartan San Joan Txiki egunez, ekainaren 25ean, aurreskua dantzatzen baitzen bainuetxeko atarian. Aurreskua eta atzeskua ageri dira dantzan. Hasierako soka gizonezkoek osatzen dute eta gero emakumeak gonbidatzen dituzte. Ondoren, denak nahasian soltea dantzatzen ageri dira.\nArantza Arrieta elgoibartarrak lagundu digu argazkietan ageri direnak identifikatzen, berak gogoratzen baitu urtero joaten zirela Altzolako festetara.\nBakarka dantzan ari diren bi gizonak, Karmelo Isasti eta Jose Luis Arozena dira, alkandora zuriz Isasti eta beltzez Arozena. Gainerako zenbait dantzari ere identifikatu ditugu, besteak beste, Sabin Lariz, Antonio Landa, Mª Tere Landa, Garbiñe Bioin, Jose Ramon Etxaniz, Mª Dolores Landa, Alfredo Garcia, Milagros Landa, Pako Oñederra, Mª Teresa Arozena eta Jose Lariz.\nArgazki zaharrei tiraka garai hartako sanjoan jaiak nolakoak ziren galdetu nahi izan dugu. Altzolan jaiotako Karmele Etxabek kontatu digu indar handiko festak izaten zirela Altzolako sanjoanak. Hiru eguneko jaia izaten zen, ekainaren 23an hasi eta 25ean ematen zitzaien bukaera. Ekitaldi ugari antolatzen zituzten hiru egunetan, festa giroan ohi den moduan, dantzak ere bazuen bere lekua, erromeriak eta soka-dantza egiten zituzten. Inguruko herrietatik ere jende asko gerturatzen zen festetara, Elgoibartik eta Mendarotik batez ere.\nSan Joan bezperan, auzoko mutil gazteak basora joaten ziren zuhaitz bila, moztu eta plazara eramaten zuten. Iluntze aldera altxatzen zuten zuhaitza eta ibai erdian dagoen uhartetxoan, berriz, sua egiten zen. San Joan egunean, prozesioa izaten zen goizean, emakumeek lore sortak eramaten zituzten elizara bedeinkatzera. Meza ondoren, aizkolarien eta bertsolarien txanda izaten zen. Arratsaldean, berriz, pilota partidak eta hauek bukatzean jazz-bandarekin erromeria hasten zen ordu txikiak arte.\nAzken egunean, San Joan txiki egunean, soka-muturra irteten omen zen lehenengo orduan. Egunean zehar auzotarren arteko hainbat jolas eta lehiaketa izaten ziren, tartean, txanalen arteko estropadak eta bizikleta karrerak zintekin. Eguerdian, Bainuetxe aurreko plazan elkartzen ziren auzotarrak eta soka-dantza dantzatzen zuten. Irudi hauek, soka-dantza hartakoak direla pentsatzen dugu. Festei bukaera, bezperakoaren pareko erromeriarekin ematen zitzaion. Urte askotan, Felix Aranzabal soinujolea, Angiozarko itsua aritu omen zen erromeriak alaitzen Altzolako sanjoanetan.\n"Bizkaitarrez" ote aurreskua? Itxura eman lezake... Elgoibarren, sasoi batzutan dantzatu izan omen da soka-dantza "bizkaitarrez" ("Elgoibar dantzan" liburuan jasota datorrenez). Deba bailarako beste hainbat lekutan ere bai.


BAZTANGO EUSKARA BATZORDERAKO DEIA\nBaztango Euskara batzordeak bilkura eginen du urtarrilaren 19an, arratsaldeko 17:00etan. Bilera irekia izanen da, beraz, edonor etortzen ahal da, gonbidatuta zaudete herritarrak zein erakunde edo elkarteetako ordezkariak. Baztango udaletxean eginen da, segurtasun neurriak hartuz. Aurrez-aurrekoaz gain online sartzeko aukera egonen da: presentzialki, 6 lagun bilduko dira gehienez, eta gainerakoak telematikoki sartuko dira bileran. Euskara batzordean irakurri gehiago\nEuskararen Nazioarteko Egunaren harira hainbat ekitaldi antolatu dira Baztanen, abenduaren 3an bertan, zein bezperan baita biharamunean ere. Ospakizuna larunbatera ere luzatuko da, Euskararen Eguna egun bakarrekoa ez dela erakutsiz. Horrela, NUMENAK izeneko antzerkia emanen dute abenduaren 7an, 19:00etan, Iruritako Damaso Zabalza Gizarte Bilgunean. Adin guztietako publikoarentzat da eta sarrera doan izanen da. “Familiendako antzerkialdia” zikloaren barruan irakurri gehiago\nAgenda Urtarrila – Otsaila\nZer Jan, halako Baztan Abendua


Kooperatibismoa Euskadin – Federación de Cooperativas Agro-alimentarias de Euskadi\nKooperatiba elkarte autonomoa da. Osatzen duten pertsonek bat egitea erabaki dute –nork bere borondatez–, ekonomiaren aldetik, gizartearen aldetik eta kulturaren aldetik dituzten behar eta helbururak asetzeko, enpresa baten bitartez. Jabetza enpresa sortu duten pertsona guztiena da eta kudeaketa demokratikoki egiten […]\n“Nork bere buruari laguntzea” jende guztiak bere patua kontrolatu ahal eta behar duelako ustean oinarritzen da. Norberaren gaitasun eta baliabideetan fidatzea da. Kooperatibistok, gainera, […]\nEta horrexegatik eta horrexetarako, kooperatiben balioek eguneroko jardueran isla eduki dezaten, tresna ezin hobea daukagu Kooperatiben Printzipioetan. Praktika hauek Kooperatibismoko aitzindariek ezarri zituzten orain dela 150 urte; aipa dezagun Printzipio hauek historian aldaketa gutxi eduki dutela, jatorrizko izpirituari eutsi diotela, […]\nHau da kooperatiba batean sartzea eta bertatik ateratzea arautzen duen Printzipioa, Mugimendu Kooperatiboan […]\nKooperatibak bazkideek demokratikoki kudeatzen dituzten erakundeak dira, bazkideek aktiboki parte hartzen dute kooperatibaren politika ezartzen eta erabakiak hartzen. Kooperatibak kudeatu eta ordezkatzeko hautatutako gizonemakumeak bazkideen aurrean erantzuleak dira. Lehengo mailako kooperatibetan bazkideek bozka eskubide berbera daukate (pertsona bat, bozka bat), […]\nBazkideek ekitatiboki egiten diote ekarpena bere kooperatiben kapitalari eta demokratikoki kudeatzen dute. Gutxienez kapital honen zati bat kooperatibarena da. Gehienetan, bazkidek konpentsazio mugatu bat jasotzen dute, beti ere aukera badago, bazkide izateko jarritako kapitalagatik. Bazkideek etekinak helburu hauetarako guztietarako edo […]\nEnpresa kooperatibak modu zuzenago batez banatzen ditu […]\nKooperatibak osatzen dituen jendea, bazkideak edo ondasun eta zerbitzuen ekoizpenerako kate-mailak […]\nKooperatibek soilik biderkatu dezakete bere eragina elkarlan zehatz eta zorrotzaren bidez. Tokian tokikoan ez ezik, mundu osoan ere […]\nKooperatibak bereziki bazkideen onurarako sortutako erakundeak dira. Bazkideen arteko batasun sendo honen ondorioz, batzuetan, eremu geografiko zehatz batean, kooperatibak maiz egoten dira loturik bere komunitateei. Erantzukizun handia daukate […]\nErakunde kooperatiboak garatzeko kooperatibistek baliatzen dituzten jarraibideak dira. Berez, oinarrizko printzipioak dira, belaunaldien eskarmentuaren […]


Errege Magoak Amorebieta-Etxanora helduko dira kabalgata parte-hartzailean - www.amorebieta.com – Hilero Zornotzan\nErrege Magoak Amorebieta-Etxanora helduko dira kabalgata parte-hartzailean\nEscrito por Hilero en Noticias · 2016/01/04 · No hay comentarios\n•\tBihar, urtarrilak 5, kabalgata arratsaldeko 18.00etan hasiko da Biarritz industrialdean eta Herriko Plazan amaituko da, non umeak Errege Magoekin egoteko aukera izango duten\n•\tHerritar guztiek parte hartu ahal izango dute argiz, musikaz eta gozokiz betetako kabalgatan\nHiru Errege Magoak Amorebieta-Etxanora helduko dira bihar, urtarrilak 5, inoiz egin den kabalgata parte-hartzailean. Meltxor, Gaspar eta Baltasar herrira helduko dira musikaz, argiz eta ilusioz beteriko hiru karrozetan. Honez gain, Disney karroza bat ere egongo da fantasiaz beteta datorrena umeei harritzeko.\nAurtengo kabalgatan herritar guztiak parte-hartzeko dei egin nahi da, gazte zein nagusi, zornotzar guztien artean eta auzokide guztiontzat egin nahi den kabalgata bat izan nahi delako.\nKabalgata arratsaldeko 18.00etan hasiko da Biarritz industrialdean eta handik, Gudari kalerantz joango da, San Migel kaletik pasatu eta Herriko Plazan amaituko da. Bertan, Amorebieta-Etxanoko alkateak hiru Errege Magoei harrera egingo die eta behin elkartuta, udaletxeko balkoitik plazan egongo diren guztiak agurtuko dituzte. Geroago, Erregeak plazara jeitsi eta han ume guztiak beraiekin egoteko aukera izango dute euren eskutitza emateko edota azken orduko desioak eskatzeko.\n« Zubietako bidegorria amaitu dute\nUna vecina de Amorebieta de 18 años ha fallecido en un accidente en Legutiano »


Ohiko galderak - HANGZHOU LINAN HUASHENG EGUNEROKO BEHARREZAK CO., LTD\nFabrika gara, ez banatzailea edo merkataritza enpresa, beraz, prezioak merkeagoa eta lehiakorra izan behar du.\nLehengaien akzioen jabeetako bat ere bagara, beraz, kalitatea kontrolatu ahal izango dugu hasieran eta prezioa lehiakorra da.\nBai, MOQ eskakizuna dugu bezeroek pertsonalizatutako elementua edo paketea behar badute.\nEdo MOQ pakete poltsa edo kaxak erostea aukera dezakezu, gero hainbat bidalketa egiten ditugu. pertsonalizatutako poltsa edo kaxa hutsak biltegian gorde ditzakegu zure hurrengo eskaerarako.\nBai, jatorri ziurtagiriak barne eman ditzakegu dokumentazio gehien; Aseguruak; MSDS eta esportazioko beste dokumentu batzuk behar direnean.\nLaginetarako, epea 7 egun ingurukoa da. Masa ekoizteko, epea 20-25 egunekoa da gordailuaren ordainketa jaso eta gero. Epeak eraginkorrak dira (1) zure gordailua jaso dugunean eta (2) zure produktuen behin betiko onespena dugunean. Gure epeak zure epearekin bat ez badatoz, joan zure eskakizunak salmentarekin. Kasu guztietan zure beharretara egokitzen saiatuko gara. Kasu gehienetan horretarako gai gara.\nAldez aurretik% 50eko gordailua,% 50eko saldoa B / L kopiaren aurka.


Mundo ibaiaren iturburua, fenomeno natural ikusgarria | Bidaia Albisteak\nMundo ibaiaren iturburua probintziako fenomeno natural ederrenetako bat da Albacete. Begiratuta, ur-jauzian zaudela pentsa dezakezu Hawaii. Hala ere, Alcaraz mendilerroa, osatzen duten horietako bat Mendikate prebetikoa.\nMundo ibaia ibaiaren ibaiadarra da Segura, horrekin bat egiten du ibaiak jaso ondoren txapela eta Vega de Riopar. Baina lehenik eta behin, hainbat herri zeharkatzen dituen ibilbidea egiten da, bakoitza politagoa eta historikoagoa. Hala ere, ez dugu aurreikusiko. Has gaitezen Mundo ibaiaren iturburutik.\n1 Mundo ibaiaren jaiotza, fenomeno berezia\n1.1 Noiz joan eta nola iritsi\n1.2 Mundo ibaiaren iturburuko mendi ibilbidea\n2 Mundo ibaiaren ibilbidea\nMundo ibaiaren jaiotza, fenomeno berezia\nEsaten ari ginen moduan, Mundo ibaia Alcaraz mendilerroan jaiotzen da. Zehazki, oso kobazulo sakon batetik ateratzen da. Ezagunak dira hogeita hamabi kilometro honetatik. Aldiz, hutsa karst motako muino malkartsu baten goialdean dago.\nArroka klase honek ura igarotzen duen espazio porotsuak ditu. Horrela, Mundo ibaiaren jetea Ur-jauzi moduan erortzen da aintzirak eratzen ari den bitartean. Horietatik, bere emaria garatzen du. Uraren irteeraren eta landarediaren artean jaistearen ikuspegia ikuskizun paregabea da.\nNoiz joan eta nola iritsi\nMundo ibaiaren jatorria bere distira osoan ikusteko unerik onena da primavera. Orduan, ur zorrotada indar ikusgarriarekin ateratzen da ezagun "fenomeno" deritzon fenomeno batean.\nIbaia jaiotzen den lekura joateko, autoa erabili behar duzu. Geroztik Riopar, joango den bidea hartu behar duzu bada. Sei bat kilometro geroago iturrira doan desbideraketa aurkituko duzu. Beste bi kilometro egin ondoren iritsiko zara. Ez kezkatu aparkalekuak badituzu aparkalekua ehun auto eta sei autobusentzako edukiera duena. Baina, iturria ikusi ondoren, oraindik asko duzu bisitatzeko Mundo ibaiaren ibilguan zehar.\nMundo ibaiaren iturburuko mendi ibilbidea\nGomendatu nahi dugun lehenengo gauza da mendi ibilbide eder hau egitea. Ibaia jaio eta zazpi kilometro inguruko luzera duen leku bereko zati bat. Hala ere, ibilbidea ez da erraza XNUMX metroko altueretan zehar egiten baitu zenbait arriskutasun.\nHala ere, egitea erabakitzen baduzu, harritzen zaitu eskaintzen dizun paisaiarekin. Izan ere, Calares del Mundo eta La Sima Parke Naturala. Gainera, ibilbidea Mundo ibaia irteten den kobazuloaren bokaleraino iristen da. Horretarako, baimen berezi bat beharko duzu, XNUMX metro inguru sartzeko aukera emango dizuna, espeleologiako ekipamenduen beharrik gabe. Baina inoiz ez saiatu urrunago joaten. Hau profesional federatuentzat soilik da egokia.\nNolanahi ere, ibilbideak merezi du. Berea bezalako lekuak ikusiko dituzu Munduko Cala, ura kobazulora iragazten duen zulo ugari dituen goi-lautada. Geroago, hutsune horrek kanporatu egingo du, Mundo ibaiaren sorburua sortuz. Inguruan saiak, arranoak eta beste espezie batzuk ere ikusiko dituzu.\nMundo ibaiaren ibilbidea\nMundo ibaiaren sorburua ez ezik ederra da. Merezi du bidaian jarraitzea Seguran amaitu arte. Bira hau aurrera doa oso herri ederrak horietaz jarraian hitz egingo dizuegu.\nHerri txiki honek eskualde osoko ondare monumental zaharrena gordetzen du. Bertan, aztarnategiaren aztarnak bisitatzea gomendatzen dugu gaztelu-gotorlekua Garai musulmana eta espiritu santuaren eliza, XV. mendean eraikia, baina guztiz zaharberritua eta fresko gotikoak ditu.\nGainera, Riópar-en ikus dezakezu Alcarazko San Juan Errege Fabriken Museoa. Mendeen artean herria kokatu zuten eta erregearen aginduz sortu ziren brontzezko eta letoizko lantegien testigantza bizia da. Karlos III.\nUdalerrian kokatua Molinicos, toki hori Ríomundo izenarekin ezagutzen zen. Izaera pribilegiatuko ingurunean dago, pinudi eta perretxiko ugarirekin. Gainera, oso atsegina izango da zure kale tipiko berezietan zehar ibiltzea eta bere garbitegi zaharra ikustea.\nGehiago du zerikusia Isso auzoarekin, Mundo ibaiaren ezkerraldean kokatutako herri txikiarekin. Bertan, Santiago Apóstol elizaXVIII. mendean eraikia eta Isso zaindariaren irudia biltzen duena Dorre almohada gaur egun gaztelu batek osatzen zuen XIII.\nBaina, batez ere, desberdinak ikustea gomendatzen dizugu zubiak ibaia zeharkatzen dutenak. Tradizionalki erromatartzat hartu izan dira, baina nahiko beranduagoak dira. Baina, edonola ere, edertasun handiko paisaiaren zati dira.\nDeitu ere «Serrana harribitxia», herri hau erromeria lekua da zinemazaleentzat 'Egunsentia, ez da gauza txikia', zati batean bere kaleetan fusilatu zutenetik. Baina baditu beste interesgune batzuk ere, bere kale estu eta harriztatuetatik hasita.\nBisita dezakezu Jasokundearen parrokia elizamendean eraikia. Barruan, ikusgarria ere ikus dezakezu organo barrokoa XVII. .Pean ere joan zaitezke Masustaren arkua, sorginkeriei buruzko bere kondaira duena; bisitatu akueduktu eta errota hidraulikoak eta gerturatu Híjar begiratokia, Albaceteko mendien ikuspegi ikusgarriak eskaintzen dizkizu.\nAzkenean, aipatutako filmaren eszenatokia ere izan zen herri honen berri emango dizuegu. Horrez gain, bertan ikus dezakezu Santiago Apóstol eliza, Kultur Intereseko Lekua da eta Espino kapera ederra dago; du Belengo Andre Mariaren baseliza, erretaula polikromatu ederrarekin eta Karmeldar Descalceden Komentua eta Elizamendearen amaieran eraikia.\nBukatzeko, Mundo ibaiaren iturburuain Castilla-La Mancha, edertasun handiko ikuskizun naturala eskaintzen dizu. Baina inguruak ere merezi du zure bisita, ondare monumental aberatsagatik eta balio ekologiko handiagatik. Ez al duzu ingurua ezagutu nahi?\nArtikuluaren bide osoa: Bidaia Albisteak » Ihesaldiak » Mundo ibaiaren iturria


Mendiko behatokia - Datu pare bat\nMezua: Datu pare bat\nZeinen ongi heldu diren hire datuok eta zeinen huts handia geratu den irratian larunbateko iragarpena egiteari utzi hionez geroztik.\nDatu andanaz denaz bezainbatean, egia duk aurten euri gutxi egin duela. Adiskide batek, oinetan halako kontu berezi bat dela min, hagitz estimatzen ditik sandaliak. Oinetako arruntak mingarri suertatzen zaizkiok. Aurten pozik ibili duk zeren abenduan ere sandaliak jantzi dituen berriki arte.\nGoiti hire iragarpen nahiz eguraldiari buruzko irakaspen oro!\nEgon bizkor, lehor eta epel.\n2013-01-02 @ 00:58


Irekia Eusko Jaurlaritza - Gobierno Vasco :: EHAA xedapena 201901843\nGaiak: ERREGISTROAK; FORMULARIO ADMINISTRATIBOAK; ESTATISTIKA; BIDEKO SEGURTASUNA; BIDEZAINGOA; BIKTIMAK; ISTRIPUAK\nHurrenkenaren zenbakia: 201901843\nIkus 2018/10/31n argitaratutako 2018/10/23ko 201800151 DEKRETUA\nTrafiko Istripuen Biktimen Euskal Erregistroa sortzeko eta arautzeko urriaren 23ko 151/2018 Dekretuak dioenez, Erregistroak guztiz operatibo egon behar du hiru hilabeteko epean, dekretuaren 4.4, 6.1 eta 7.1 artikuluetan aipatzen den agindua indarrean jartzen den egunetik hasita.\nArau horiek gaikuntza ematen diote Segurtasuneko sailburuari, bai agintaritzako agenteek bidali beharreko trafiko-istripuei buruzko inprimakiak onartzeko, bai agintaritzako agenteek eta gainerako informazio-iturriek egin beharreko bidalketari buruzko datuak, aldagaiak eta irizpideak zehazteko.\nInprimakien edukia gutxienez bat etorriko da informazioa Trafiko Istripuen Biktimen Erregistro Nazionalera bidaltzeari buruzko estatuko arauetan ezarritakoarekin.\nEsandako guztiagatik, agindu honen bidez abian jartzen da Trafiko Istripuen Biktimen Euskal Erregistroa, urriaren 23ko 151/2018 Dekretuaren xedapen gehigarrian aurreikusitakoari jarraikiz.\nAgindu honen xedea da, batetik, onartzea zer datu bidali behar dituzten Trafiko Istripuen Biktimen Euskal Erregistrora Ertzaintzako agenteek, trafikoaren zaintzaz eta kontrolaz arduratzen diren udaltzainek eta behartuta dauden beste batzuek (Euskal Estatistika Erakundea, osasun-zentroak eta errepideen titularrak), eta, bestetik, zehaztea datu horiek bidaltzeko erabiliko diren irizpideak eta epeak.\n2. artikulua.– Erregistro-datuak.\nTrafiko Istripuen Biktimen Euskal Erregistroan honako hauek erregistratzen dira:\na) I. eranskineko inprimakian ezarrita dauden eta trafikoaren zaintzaz eta kontrolaz arduratzen diren agintaritzako agenteek bildutako datuak, kontuan hartuta II. eranskinean inprimakia betetzeko zehazten diren irizpideak eta biktimen sailkapena.\nb) Euskal Estatistika Erakundeak, osasun-zentroek eta errepideen titularrek bidalitako datuak, IV. eranskinean zehaztuta daudenak.\n3. artikulua.– Datuak bidaltzeko epeak.\n1.– Trafikoaren zaintzaz eta kontrolaz arduratzen diren agenteek -Ertzaintzakoak, hiriarteko bideetan; udaltzaingoetakoak, hiri barruko bideetan- epe hauek dituzte datuak Trafiko Istripuen Biktimen Euskal Erregistrora bidaltzeko:\na) Hogeita lau ordu, istripua gertatu denetik, azkar ematekoak diren datuak (III. eranskinekoak) emateko, istripuaren ondorioz hildakoren bat izan bada edo ospitaleratua izan den zaurituren bat izan bada.\nb) Hamar egun, istripua gertatu den egunetik, azkar ematekoak diren datuak (III. eranskinekoak) emateko, biktimak eragin dituen istripua izan bada eta aurreko apartatuan aipatzen den egoeraren bat gertatzen ez bada.\nc) Istripua gertatu eta hilabetera, I. eranskineko inprimakiaren gainerako atalak osorik betetzeko.\n2.– Euskal Estatistika Erakundeak, osasun-zentroek eta errepideen titularrek hilabeteko epea izango dute, Trafiko Istripuen Biktimen Euskal Erregistroak eskatutako datuak bidaltzeko, eskatzen zaizkien egunetik zenbatzen hasita.\n4. artikulua.– Biktimak eragin dituzten trafiko-istripuen estatistika.\nTrafiko Istripuen Biktimen Euskal Erregistroan bildutako informazioa oinarria izango da biktimak eragin dituzten trafiko-istripuen estatistika prestatzeko, V. eranskinean bildutako estatistika-adierazle nagusien definizioen arabera.\nVitoria-Gasteiz, 2019ko martxoaren 29a.\nI. ERANSKINEKO INPRIMAKIA BETETZEKO IRIZPIDEAK ETA ISTRIPUETAN INPLIKATUTA DAUDEN PERTSONEN SAILKAPENA\nA) Biktimak eragin dituzten trafiko-istripuen inprimakia (I. eranskina) betetzeko irizpideak:\n1.– Biktimak eragin dituen trafiko-istripua.\n1.1.– Ezaugarri hauek izan behar dituzte:\na) Trafikoari, ibilgailu motordunen zirkulazioari eta bide-segurtasunari buruzko arauen eraginpean dauden bideetan edo lurretan gertatzea edo sortzea.\nb) Istripuen ondorioz pertsona bat edo gehiago hiltzea edo zauritzea.\nc) Istripuan, mugitzen ari den ibilgailu batek gutxienez egon behar du inplikatuta. Ibilgailuaren definizioa da Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginaren I. eranskinaren 6. puntuan adierazitakoa. Horrenbestez, istripuak dira tranbiak, trenak eta errailetan dabiltzan gainerako ibilgailuak inplikatuta dauden kasuak ere, betiere zirkulaziorako gai diren eta Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bategina aplikagarri den bide eta lursail publikoetan gertatzen badira.\n1.2.– Ez dira 1.1 apartatuan sartuko:\na) Baieztatutako heriotza naturalek, edo suizidio nahiz suizidio-saiakera zantzuak dituzten kasuek eragindako istripuak, salbu eta beste pertsona batzuei kalteak eragiten zaizkienean.\nb) Giza hilketak, hirugarrenei nahita eragindako lesioak edo jabetzei nahita eragindako kalteak.\n1.3.– Ibilgailu bi baino gehiagoren arteko talka anitzak istripu bakartzat joko dira, baldin eta bata bestearen segidan gertatu badira.\n2.– Trafiko-istripu batean inplikatuta dagoen ibilgailua.\nIbilgailu bat zirkulazio-istripu batean inplikatuta dagoela joko da honako egoera hauetako bat gertatzen bada:\na) Ibilgailuak talka egin behar du:\n– Mugitzen ari den edo geldirik edo aparkatuta dagoen beste ibilgailu batekin edo gehiagorekin.\n– Beste oztopo batekin.\nb) Talka egitera iritsi ez arren, istripuaren ondorioz gidaria edota bidaideren bat hiltzen edo zauritzen bada, edo bakarrik kalte materialak eragin baditu.\nc) Ibilgailua bada istripuaren eragileetako bat, modu arriskutsuan geldirik edo aparkatuta egoteagatik.\nd) Ibilgailuak edo bidaideak istripuan zuzeneko ondoriorik izan ez arren, gidariaren edo bidaideren baten portaera bada istripuaren eragileetako bat.\ne) Ibilgailu baten gidaria edo bidaidea beste ibilgailu batek harrapatzen badu ibilgailura igotzen edo jaisten ari den unean, edo ibilgailutik bidera erori ondoren; kasu horietan, bi ibilgailuak inplikatuta daudela joko da.\n3.– Trafiko-istripu batean inplikatuta dagoen pertsona.\nZirkulazio-istripuan inplikatuta daudela joko da aurreko puntuan adierazitako ibilgailuetako bidaideak, bai eta oinezkoak ere, zirkulazio-istripuak eragiten badie edo haien portaera istripuaren eragileetako bat izan bada, honako definizio hauei jarraituz:\na) «Gidaria»: istripua gertatzen den unean zirkulazio-istripuan inplikatutako ibilgailu baten direkzio-mekanismoa darabilen pertsona. Gidatzen irakasteko erabiltzen diren ibilgailuen kasuan, managailu gehigarrien ardura daukan pertsona da gidaria.\nb) «Bidaidea»: gidaria izan gabe ibilgailuaren barruan edo gainean dagoen edozein pertsona, edo ibilgailura igotzen edo jaisten dabilen bitartean harrapatzen dutena. Ibilgailuaren direkzio-mekanismoa erabiltzeari utzi eta ibilgailura igotzen edo jaisten ari diren bitartean harrapatzen dituzten gidariak ere bidaidetzat jotzen dira.\nc) «Oinezkoa»: gidaria edo bidaidea izan gabe zirkulazio-istripu batean inplikatuta dagoen edozein pertsona.\nOinezkotzat jotzen dira ume-kotxe bat, mugikortasun urriko pertsona baten kotxe bat edo motorrik gabeko beste edozein ibilgailu txiki bultzaka edo herrestan daramatenak; bi gurpileko ziklo bat, ziklomotor bat edo motozikleta bat oinez daramatenak; motordun nahiz motorrik gabeko gurpildun aulkian dabiltzan pertsonak; patinez edo antzeko gailuez dabiltzan pertsonak; ibilgailua konpontzen, bultzatzen edo beste edozer egiten dabiltzala ibilgailutik kanpo dauden pertsonak, eta ibilgailutik jaitsi ondoren oinez doazela harrapatzen dituzten gidariak nahiz bidaideak.\nHalaber, oinezkotzat jotzen dira zela-abere baten gainean dabiltzan pertsonak eta animalia bat edo gehiago zuzentzen duten pertsonak, baina soilik istripuen formularioak betetzeko orduan, eta betiere kontuan hartu beharko dira Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginaren I. eranskinean ezarritako definizioak.\nB) I. eranskinaren inprimakian aipatzen diren pertsonen sailkapena, trafiko-istripuetan inplikatuta daudenena.\n1.– «Biktima»: trafiko-istripu baten ondorioz hiltzen edo zauritzen den edozein pertsona, honako sailkapen honen arabera:\na) «Hogeita lau ordura hildakoa»: trafiko-istripu baten ondorioz unean bertan edo ondorengo hogeita lau orduetan hiltzen den pertsona. Horretarako, ospitaleratutako zauritu guztien jarraipena egingo dute zirkulazioa zaintzeaz eta kontrolatzeaz arduratzen diren agenteek.\nb) «Hogeita lau ordu baino gehiago ospitaleratutako zauritua»: trafiko-istripu baten ondorioz ospitalean hogeita lau ordu baino gehiago ematen dituen pertsona.\nc) «Hogeita lau orduz edo gehiagoz osasun-laguntza jasotako zauritua»: trafiko-istripu baten ondorioz zaurituta egonik ospitalean hogeita lau ordu baino gehiago eman behar izan ez duen pertsona, eta dagokion osasun-laguntza jaso duena.\nOrobat biktimatzat jotzen dira beste erabiltzaile baten heriotza naturalak, suizidioak edo suizidio-saiakerak eragindako istripuaren ondorioz hildako edo zauritutako pertsonak. Sailkapen honetatik kanpo daude heriotza naturala izan dela baieztatutako kasuak edo suizidio-zantzua dutenak.\n2.– «Lesiogabea»: trafiko-istripu batean inplikatuta egonik zauritzen denaren edo hogeita lau ordura hiltzen denaren definizioekin bat ez datorren pertsona.\nI. ERANSKINEKO INPRIMAKIKO DATUAK, AZKAR EMATEKO DIRENAK\n1.– Informazio orokorra. Istripua gertatu den lekua, ordua eta eguna, herria, kalea eta zenbakia, errepidearen izena eta kilometro-puntua, istripua gertatu den bidearen noranzkoa, istripuan inplikatuta dauden ibilgailuen kopurua, biktima-kopurua, hogeita lau ordura hil direnen kopurua, hogeita lau ordu baino gehiago ospitaleratutako zaurituen kopurua, hogeita lau orduz edo gehiagoz osasun-laguntza jasotako zaurituen kopurua, lesiogabeen kopurua, bide-mota, bidearen titulartasuna, lotunea, istripu-mota, zoruaren gainaldea, argiztapena, eguraldia eta kontrako noranzkoan zirkulatzea.\n2.– Ibilgailuari buruzko informazioa. Ihesean joandako ibilgailua, suak hartutako ibilgailua, matrikula, nazionalitate-kodea, zenbat pertsona doazen auto barruan, istripua lotunearen eragin-eremuan gertatzen denean, ibilgailuaren kokapena bidean edo lotunetik zein hurbil dagoen, zirkulazioaren noranzkoa, ibilgailuak istripua gertatu aurretik egiten duen maniobra, eta aparkatuta dagoen ibilgailua.\nIbilgailuaren matrikula Espainiakoa ez bada, datu hauek ere emango dira: lehenengo matrikulazio data, marka, modeloa, ibilgailu-mota eta BGMa.\n3.– Gidariari buruzko informazioa. Ibilgailu-kodea, jaioteguna, sexua, nazionalitatea, segurtasun-osagarriak, kaltegarritasuna, alkohol-proba: egindako alkohol-proba, 1. aire-tasa, 2. aire-tasa, alkoholaren eragina duten zeinuak, droga-proba: egindako droga-proba, testatutako substantzien probaren emaitza, drogen eragina duten zeinuak, gidariaren ustezko arau-hausteak, ustezko abiadura arau-hausteak, ustezko abiadura arau-hausteak eta beste arau-hauste batzuk.\n4.– Oinezkoari buruzko informazioa. Jaioteguna, sexua, nazionalitatea, segurtasun-osagarriak, kaltegarritasuna, alkohol-proba: egindako alkohol-proba, 1. aire-tasa, 2. aire-tasa, alkoholaren eragina duten zeinuak, droga-proba: egindako droga-proba, testatutako substantzien probaren emaitza, drogen eragina duten zeinuak eta oinezkoaren ustezko arau-hausteak.\n5.– Bidaideari buruzko informazioa. Ibilgailu-kodea, jaioteguna, sexua, nazionalitatea, ibilgailu barruko kokapena, segurtasun-osagarriak eta kaltegarritasuna.\nBESTE INFORMAZIO-ITURRI BATZUEK TRAFIKO ISTRIPUEN BIKTIMEN EUSKAL ERREGISTRORA BIDALI BEHARREKO DATUAK\nTRAFIKO-ISTRIPUEN BIKTIMEN EUSKAL ERREGISTROAREN ESTATISTIKA-ADIERAZLE NAGUSIEN DEFINIZIOAK\nTrafiko Istripuen Biktimen Euskal Erregistroan bildutako informazioaren ondoriozko estatistika prestatze aldera, adierazle nagusiak zehazten dira:\na) Istripuen larritasuna kontuan harturik:\n– «Biktimak eragin dituen trafiko-istripua»: II. eranskinaren A) 1. puntuan deskribatzen diren gorabeherak biltzen dituen istripua.\n– «Trafiko-istripu hilgarria»: biktimak eragin dituen trafiko-istripua, baldin eta gutxienez biktimetako bat hiltzen bada, eranskin honen b) puntuan xedatutakoari jarraikiz.\n– «Trafiko-istripu larria»: biktimak eragin dituen trafiko-istripua, trafiko-istripu hilgarria ez dena, baldin eta gutxienez istripuan inplikatuta dagoen pertsona bat zaurituta badago, eta hogeita lau ordu baino gehiago ematen baditu ospitalean, eranskin honen b) puntuan xedatutakoari jarraikiz.\nb) Lesioen larritasuna kontuan harturik:\n– «Hildakoa»: trafiko-istripu baten ondorioz unean bertan edo istripua gertatu eta hurrengo hogeita hamar egunen barruan hiltzen den pertsona. Hortik kanpo utziko dira heriotza naturala gertatu dela baieztatzen den kasuak eta suizidio-zantzuak dituztenak.\n– «Hogeita lau ordu baino gehiago ospitaleratutako zauritua»: Trafiko Istripuen Biktimen Euskal Erregistroan halakotzat hartzen den pertsona oro, II. eranskinaren B) 1.b) puntuan zehaztuta dagoen bezala.\n– «Hogeita lau orduz edo gutxiagoz osasun-laguntza jasotako zauritua»: Trafiko Istripuen Biktimen Euskal Erregistroan halakotzat hartzen den pertsona oro, II. eranskinaren B) 1.c) puntuan zehaztuta dagoen bezala.


Aipagarriak (7. orria) - Eskohitza blog komunitatea\nEskohitza → Aipagarriak (7. orria)\n“Baldin gure zainetan, odolik badugu, euskaldunok euskeraz hitz egin behar degu”. Halaxe dio Urretxindorrak taldeak 1966an ezagun egin zuen Aitorren hizkuntza zaharra kantak, eta askoren ustez hori izan da arazoa, nahi ez izan arren, “behar” horrek derrigorrezko bihurtzen duelako euskararen erabilera. Batzuek, euskararen biziraupenerako behar-beharrezkoa dela ulertzen dute. Eta beste batzuek aldiz, gainontzeko hizkuntzak “arriskuan”(?) jartzen dituela uste dute, “inposatutako” hizkuntza omen.\nDebido a la escasez creciente de los recursos primarios naturales del gas y del petróleo, Occidente la ha emprendido ahora contra Robert Mugabe en Zimbabwe y contra al-Bashir en Sudán, y no hace más que culpar a Rusia y China por protegerlos; así es como va preparando el escenario para desencadenar una nueva Guerra Fría en África.\nInoren ongi etorria Eskoriatzan\nGoizaldeko 1:00ak aldera iritsi zen Ino Galparsoro Eskoriatzara, Arrasatera bidean. Hainbat herritarrez lagundurik, Eskoitzar ugari bildu zen plazan, eta baita Bergara eta Antzuolako alkateak ere, ongi etorria emateko. Pedro Lasagabaster alkateak lore sorta bat eman zion herritarren izenean, eta txanpanaz ospatu zuten Inoren etorrera. Hona hemen argazki batzuk:\nEuskal Presoak kalera denok hondartzetara\nEuskal Presoak kalera denok hondartzetara! lemapean Euskal Presoen senideak Euskal Herriko hondartza ezberdinetara irten ziren presoen eskubideak errespeta daitezen exijitzeko. Eskoriatzako herritarrak Saturrarango hondartzara joan ziren protestan parte hartzera. Hona hemen domekako argazki batzuk:\nIno Galparsoro libre!\nLibre geratuko da gaur bertan Arrasateko alkate Ino Galparsoro.


Aberri Egunean omenaldi bat egin zien Euskal Etxeak hildako lau kideri\nMendoza, Argentina. "Hunkigarri baino hunkigarriagoa" izan da aurten Aberri Eguneko ospakizuna Mendozan. Izan ere, euskal etxearen egutegian hain markatua den egun honetan omenaldi berezi bat egin zien Euskal Etxeak duela gutxi hil diren eta eurak ere Elkartean marka berezia utzi duten lau pertsonari, Nerea Garate, Alicia Aguirre Markuleta, Vicente Lecea eta Martin Greño bazkideei. Aberri Eguneko ekitaldiak meza batekin hasi ziren Don Bosco elizan eta Euskal Etxean jarraitu zuten senidetasun bazkari batekin.\n“Omenaldian plaka oroigarri bana eman genien gaur egun gurekin ez diren bazkide hauetako bakoitzaren senideei". "Nerea Garate laguntzaile handia izan zen Euskal Etxean; Vicente Lecea eta Martin Greño bazkide sortzaile; eta Alicia Aguirreri buruz, zer esan…Etxeko fundatzaileetakoa, euskara irakaslea, erreferentea, motorra…”, azaldu digu Lautaro Pincheira irakasleak.\nUne hunkigarria bizitzearekin batera, bildutakoek Sebastian Arrieta Ahurtiko sukaldari lapurtarrak prestatutako bazkaria partekatu zuten, Euskal Etxean arratsalde pasa ederra eginez, euskal musika eta dantza lagun.\n2019ko Aberri Eguna eta omenaldiak


bizkaiacinema.eus webgunean nabigatzen duzunean cookie-ak erabiltzea onartuko duzu, atal honetan azaldutako baldintzetan.\nBeste batzuen Cookie-ak: Cookie-en bidez bildutako datuak erabiltzen dituen beste erakunde batek kudeatzen ditu. bizkaiacinema.eus webgunean Google Analytics-en cookie-ak erabiltzen dira: Google-ek garatutako Interneteko analisi zerbitzua, webguneko nabigazioak neurtzea eta aztertzea ahalbidetzen dituena. Zure nabigatzailean zerbitzu honetako cookie-ak ikusi ahal izango dituzu. Hala nahi baduzu, Google-ek erabiltzen dituen cookie-ei buruzko informazio gehiago eskuratu ahal izango duzu.\nGoogle Analytics-en datuak edo informazioa estatistikoki prozesatzeko baimena ukatua izan da


Aztarnariek arrasatearrei: “Gutxitu harreman sozialak, batez ere sasoi honetan” | Mondraberri Arrasateko Ataria\nHasiera Albisteak Aztarnariek arrasatearrei: “Gutxitu harreman sozialak, batez ere sasoi honetan”\nAztarnariek arrasatearrei: “Gutxitu harreman sozialak, batez ere sasoi honetan”\nAztarnariek baieztatu dute Arrasatek duela intzidentzia tasa altuena Euskal Autonomia Erkidegoan, 14 egunetan Metatutako Intzidentzia 1518 positibo 100.000 biztanleko baita.\nAzpimarratu dute Debagoieneko beste herrietan intzidentzia jaisten doala: “Eskoriatza 1.008, Bergara 773, Aretxabaleta 605, Antzuola 545, ELgeta 525, Leintz Gatzaga 400 eta Oñati 325’85”.\nArrasaten (eta Bergaran eta Leintz bailaran) egindako baheketek “emaitza ona izan dute, eta kasuak atzematen lagundu gaituzte, baita kontaktuak mugatzen eta kutsatze berriak saihesten ere”.\nKasu positibo gehiago dituen adin tartea “15 eta 30 urte artekoa da, eta ondoren 10 eta 15 urte artekoak. Helduetan ere kalteak handiak dira”.\nOnartu dutenez, “ez dugu lortzen kutsatze fokua lokalizatzen, eta beraz kutsatzea edonon eta Komunitatearen esparruan gerta daiteke”.\n“Kasu berri gutxiago ditugu. Hala ere, kasu berriek 15-20 kontaktu dituzte, eta horietako asko kutsatzen dira azkenean”.\nAztarnariek berresten dute neurriak hartzen jarraitzearen beharra: maskara erabili, segurtasun distantzia mantendu, eskuak maiz garbitu,… Halaber, “berebiziko garrantzia du harreman sozialak gutxitzeak, batez ere Gabonak hastear direnean”.\n6 pertsonarekin egon ahal izateak (10ekin gabonetan) “ez du esan nahi asktasuna dugunik egunero edo momentuoro beste 5 pertsonarekin batzeko, horrek ez du laguntzen. Saiatu harremanak talde itxietara mugatzen, ahalik eta gehien”.\nAlde horretatik, aztarnariek dei egiten dute “kontaktu sozialak murriztera, ez soilik leku itxietan, baita parkeetan eta bestelako toki irekietan ere”.\nHau da, “herritarren kolaborazioa eskatzen dugu kutsatzeak gutxitu eta desagerrarazi ahal izateko, ahalik eta gehien, Eskualdean eta bereziki Arrasaten. Guztion arteko kolaborazioarekin, eta Covid-aren aztarnariok egiten gabiltzan lanarekin, lortu ahalko dugu”.


Estimulazio Multisentsorialeko Gela berariaz hautatutako materialak biltzen dauzan gela bat da, ikasleak estimulu kontrolatuen eraginpean egon daitezen, azken batean oinarrizko ikaskuntzak errazteko eta harreman esanguratsuagoei ateak irekitzeko helburua izanik. Estimulazioa eta erlaxazioa uztartzen dauzan hezkuntza-tresna da. Zentzumen anitzeko ikasgelak lasaitasun-, segurtasun- eta babes-giro interaktiboa sortzen dau, umea miatzera eta jolastera gonbidatzen dauana. Ikusmena, ukimena, usaimena eta entzumena, modu bateratuan lan eginez ikasteko gaitasun handiagoa lortzen laguntzen dau, pentsamendu logikoa estimulatzen dau eta haurrek aurrerapen garrantzitsuak lortzen dabez euren koordinazioan eta kontzentrazioan.\nHezkuntza berrikuntza: zer dago barririk?\nBizitzako arlo askotan da garrantzitsua barritzaile izatea, baina are gehiago hezkuntzan. Ildo honetatik, atzo, BBK Open Sciencen izan ginan ekimen barritzaileen artean gure esperientziak partekatzeko helburuz. Ikusi nahi ekimenetariko batzuk?


Aranoar eta goizuetarrek pleno Mendialdeko finaletan, eta Alvarez eta Pagola hernaniarrek txapela trinketean - Urumea - Kronika.eus\nAranoar eta goizuetarrek pleno Mendialdeko finaletan, eta Alvarez eta Pagola hernaniarrek txapela trinketean\nEgoitz Elizegi, Xanet Apezetxea eta Aitor Aizkorbe, gainerako finalistekin batera, eta Iker Salaberria ere haiekin dela.\nTxapela bana jantzi dute Mendialdekoan, Xanet Apezetxeak, Oihan Legarretak, Egoitz Elizegik eta Aitor Aizkorbek. Ekain eta Eñaut Lizeaga astigartarrek galdu, Euskal Herriko finala.\nEz erabat borobila, baina asteburu bikaina izan da joan dena, Urumea bailarako esku pelotarientzat. Partidu garrantzitsuak irabazi, eta sei txapela jantzi dituzte guztira.\nBereziki onak izan dira emaitzak, Mendialdeko Txapelketan. Lau finaletan aritu dira aranoar eta goizuetarrak, eta pleno egin dute, denak irabazita. Goizuetan bertan jokatu zituzten hiru, ostiralean: Xanet Apezetxeak 18-15 irabazi zuen Ugartemendiarekin batera, Aurrerako Olaizola eta Sagastibeltzaren kontra; Egoitz Elizegi 22-19 nagusitu zen Mateorenarekin, Larraungo Navarro eta Goldarazenaren aurrean; eta Aitor Aizkorbek 22-16 irabazi zuen buruz burukoa, Larraungo Galarzaren kontra.\nEta igandean, Leitzan, Oihan Legarreta aranoarraren txanda izan zen: 18-17 irabazi zuen, Sagastibeltzarekin, Aurrerako Dorronsoro eta Larraungo Galartzaren kontra.\nOihan Legarreta, behean ezkerretik aurrenekoa, Leitzan lortutako sari nagusiarekin.\nTrinketeko hiru finaletatik, bakarra irabazi\nHernaniarrek ere lortu dute txapelik, trinketeko Gipuzkoako Txapelketan; baina ez dira nahi bezain onak izan emaitzak. Hiru final jokatu, eta bakarra irabazi dute. Nagusien mailakoa irabazi zuten Unai Alvarezek eta Xabat Pagolak, Epleko Chiapuso eta Azpirozen kontra (40-32). Partidu oso gogorrean, Pagolaren sakea erabakigarria izan zen bukaeran. Jubeniletan, aldiz, galdu egin zuten Aimar Mujikak eta Anartz Oiartzabalek, Oiarpeko Aranburu eta Zalakainen kontra (22-40). Ondo aritu ziren partiduaren erdialdera arte, baina hortik aurrera, gehiago izan ziren kontrarioak. Azpitxapeldun izatearekin batera, beste saririk ere jaso dute hernaniarrek: Gipuzkoako selekzioarekin ariko dira GRAVNI txapelketan.\nEta galdu egin zuten kadete mailakoa ere, Oier Alegriak eta Mattin Arluziagak, Behar Zanako Aranburu anaien kontra (28- 40). Partidu ona jokatu zuten, eta esperientzia faltak eragotzi zien, sorpresa ematea.\nEuskal Herriko finalean ezin, Ekain eta Eñaut Lizeagak\nTxapelik gabe bueltatu ziren, baita ere, Ekain eta Eñaut Lizeaga anaiak, Zornotzatik. 8-22 galdu zuten Euskal Herriko Txapelketaren finala astigartarrek, Lagun Onakeko bikotearen kontra. Edozein kasutan, txapelketa haundia jokatu dute; are gehiago, kontutan hartuta Ekain kadetea dela oraindik, eta jubenil mailan aritu direla.\nAimar Olaizolak irabazi, semifiniletako aurrenekoa\nProfesional mailan, azkenik, semifinaletako ligaxka hasi zuen Aimar Olaizolak, Binakako Txapelketan. Baita ondo hasi ere! Irabazi egin zuen estreinako partidua, Arangurenekin (Urrutikoetxearen ordez), Laso eta Albisuren kontra (22-10).


Herritarren Babes Sareari eta zenbait udal zerbitzuri buruzko bigarren udal bandoa - Usurbil - Noaua.eus\nHerritarren Babes Sareari eta zenbait udal zerbitzuri buruzko bigarren udal bandoa\nNoaua Aldizkaria 2020-03-17 09:49\nHerritarren Babes Sarea, eta udal zerbitzu zenbaiten gaineko argibideak jasotzen dituen bigarren bandoa kaleratu du Usurbilgo Udalak. Etxe atarietan eseki dute udal langileek. Hemen duzue bere osotasunean:\nCovid19 birusa dela eta, herritar boluntario talde batek, Hurbilagok eta Udalak, elkarlanean, Herritarren Babes Sarea osatu dute.\nZer da herritarren Babes Sarea?\nKontziliazio arazoak tarteko haurrak zaintzeko laguntza bete behar duten herritarrei, oinarrizko elikagaiak edo farmaziako botikak erosteko laguntza behar duten 65 urtetik gorako herritarrei eta gaixorik edo isolatuta dauden herritarrei laguntza emateko sarea.\nDeitu 688 634 512 telefonora, eta esan zein behar dituzun: udal-langile batek artatuko zaitu, eta hark jarriko zaitu boluntarioarekin harremanetan. Ordutegia, oraingoz: 8:00-14:00.\nLaguntzeko prest bazaude:\nSar zaitez boluntarioen whatsapp taldera (Udalaren sare sozialen bidez sar zaitezke: whatsapp://chat/?code=DXLvvdhbLlSFag61YIONSA): bete galdetegia, zertarako prest zauden eta zure disponibilitatea jakiteko. Hala, laguntza behar duten beste pertsona batekin jarriko zaitugu harremanetan.\nLaguntza behar duen inor ezagutzen baduzu, eta mezu hau ez duela jasoko uste baduzu, haren partez dei dezakezu, haren berri emateko. Geldi zaitez etxean, eta ezinbestean atera behar izanez gero, jarri itzazu bertako arduradunek prebentziorako ezarritako irizpideak.\n** Herritarren harrera telefonoz soilik egin ahal izango da aurrerantzean, 9:00etatik 14:00etara.\n**Auzo-konposta: udal-brigadak hartuko du egituratzailearen bila joateko eta konposta husteko ardura. Bitarte honetan auzo-konposta beharrean organikoa zintzilikarioan utzi nahiago dutenek, aukera hori baliatu dezakete.


► DOREMIREN MAGIA (2. PELIKULA) (B.O.E.A.) (Motto! Ojamajo Doremi Movie)\nSortzailea egoninobi, 2014ko Abenduaren 07a, 20:06:21\n2014ko Abenduaren 07a, 20:06:21 Azken aldaketa: 2015ko Ekainaren 22a, 17:53:17 Egoni(e)k egina\nMotto! Ojamajo Doremi Movie\nDoremiren Magia Gehiago!\nIzen. originala: も～っと！おジャ魔女どれみ カエル石のひみつ\n(Motto! Ojamajo Doremi: Kaeru Seki no Himitsu)\nAutorea: Izumi Todo\nProduktorea: Toei Animation\nDoremi eta lagunak aitonaren landetxera joan dira egun pasa. Bertan leku magiko\nbat topatuko dute Igel Harriaren inguruan eta sekretu baten berri izango dute.\nGainera, Aikoren aitonarenganako sentimenduak aldatu egingo dira.\nProiek. egoera: Bukatua\nBideoa: DVD x264\nIraupena: 27 min.\nEr: DOREMIREN MAGIA (2. PELIKULA) (B.O.E.A.) (Motto! Ojamajo Doremi Movie)\n2014ko Abenduaren 07a, 20:07:31 #1\nHemen duzue Doremiren bigarren pelikula euskaraz :cool2:\n2014ko Abenduaren 08a, 12:26:25 #2\nAupa zu, Egoni! :barre:\n2015ko Martxoaren 06a, 22:50:31 #3\nEskerrik asko Egoni, egindako lan handiagatik. Zuri, taichisan eta gainerakoei esker, doremiren ia sail osoa eskuratu ahal izan dut. Nobelatxoa besterik ez zait falta, baina hori lortzea askoz lan zailagoa da, eta kexatzeko ez daukat inolako motiborik.\nBestalde, ez dut Egoni edo beste inor mindu nahi, baina tristura piska bat eman dit euskaldunok hain ondo gogoratzen dugun bibi, poppu bezala itzuli izana, jatorrizkoa bada ere ingelesezko kaka izenarekin antzekotasuna duelako.\nTontakeria handia da, baina poppu, momo-chan (mindyren ordez), aiko (sophieren ordez) idatzita ikustea ez zait gustatu, eta euskerazko izenak errespetatu izan bazenitu, lan eder hau askoz ere ederragoa izango zen.\nBarkatu esan ditudanengatik, baina horrela pentsatzen dut eta nire iritzia plazaratu nahi nuen.\n2015ko Martxoaren 07a, 10:11:28 #4\nKaixo biotiko. Lehenik eta behin mila esker zure hitzengatik.\nIzenen kontua luzaroan pentsatzen aritu nintzen.\nNire iritziz euskarazko bikoizketa oso ona da, baina izenekin hanka-sartze handia egin zutela uste dut. Jatorrizkoak erabili behar zituzten.\nBeste kontu bat ere hitz magikoak dira. Konturatuko zinen ziurrenik. Euskaraz adibidez Doremik "Pirikala panporina pepelatu pepelotu" esaten du, eta nik jatorrizkoa jarri dut: "Pirika pirilala poporina peperuto".\nNik ere betidanik entzun ditut euskarazko izenak. Baina hau egin nuenean jatorrizko izenak eta hitzak erabiltzea iruditu zitzaidan onena, arraroagoa izango baitzen bestela ahotsak "Poppu" esatea eta gero "Bibi" irakurtzea adibidez.\nDena dela zure iritzia errespetatzen dut. Kontua da beste askok nik bezala pentsatzen dutela, eta azkenean zer egin?\n2015ko Martxoaren 07a, 11:32:46 #5\nLehen esan dudan moduan, lan bikaina egin duzu, kantak eta guzti itzuli dituzu eta!. Oso lan profesionala izan da.\nBadakit gai honek zalantza ugari eragiten dituela, eta oso zaila dela denok asebeteko gaituen erabakirik hartzea.\nUlertzen dut jatorrizko izenak mantentzearen alde daudenen jarrera, baina pertsonaien izenak euskeratzeko tradizio handia izan dugu eta ez dut hor inolako hankasartzerik ikusten.\nAdibide batzuk: Pedro Harriketarra Fred Flintstone esan behar ahal dugu? edo Pottokina Schtroupfette? edo Hanna-Barberako lehoia Snagglepuss? eta hainbat eta hainbat adibide.\nPertsonaien izenak ez dira kapritxoz euskeratzen, euskaldunon belarrietara hobeto egokitzeko baizik.\nBestalde, latinoamerikarrek euskerazko izen berak dituzte, eta horrela azpititulatu dituzte (mindy izan ezik, telebistan aurreneko bi temporadak bakarrik eman zituztelako), eta zuk diozun kontraesana (ahoskatutako eta idatzitakoaren artean), ez zait hain larria iruditzen.\nGehienon nahia hori bada, errespetatuko dut. Nire iritzia azaldu nahi nuen, besterik ez.\n2015ko Martxoaren 07a, 12:19:30 #6\nKaixo biotiko. Zuk jarritako adibideekin erabat ados nago. Halako izenak euskaratzea normala da, izenaren esanahia ulertu ahal izateko.\nKontua da Doremiren Magiaren kasuan izenak ez zituela ETBk asmatu, frantsesetik hartu zituzten. Eta horretarako Japonieratik hartu zitzaketen zuzenean.\nHonekin esan nahi dut izen horiek ez zirela euskaratuak izan, eta izen "atzerritarrak" jartzekotan japoniarrak jartzea hobe zutela uste dut.\nKontua da bikoizketa egin zutenean itzulpena ez dakit zehazki Araitena (banatzailearena) edo frantsesena zen, baina japonieratik ez zuten itzuli (nik dakidala ez da inoiz japonieratik zuzenean itzultzen). Euskarazko bikoizketa egin zutenean itzulpen horretako izenak erabili zituzten.\nKatalanen kasuan ez dakit nondik itzuli zuten, baina honetaz ohartu ziren eta izen originalak erabili zituzten (gazteleraz gauza bera ere egin zutela uste dut).\n2015ko Martxoaren 07a, 14:40:45 #7 Azken aldaketa: 2015ko Martxoaren 07a, 15:15:39 biotiko(e)k egina\nKaixo egoni. Izen euskaldunak edo jatorrizkoak hobe, beste hizkuntza arrotzetako izenen ordez. Hortan zurekin, ados nago %100ean.\nBaina, kasu batzuk zalantzak sortzen dizkidate, adibidez, hanna-barberako zaldia tiro loco bezala ezagutzen duguna, euskeratzeko oso zaila da (jatorrizko bertsioan quick draw mcgraw da) eta yogi hartza barku hegalari batean dijoan marrazkietan, tiro loco, leontzio, juantxo etabar esaten dira, eta niri ondo iruditzen zait, horrela ikasi ditugulako.\neta don gatorekin zer? on katu, katu jauna, oso arraro gelditzen da.\nJatorrizkoak edo euskaldunak defendatzea ondo iruditzen zait, baina erradikalegiak izan gabe.\nBukatzeko, ez dakit izen horiek nundik aterako zituzten, baina denak ez dira frantsesak, majorika majo krikri edo horrelako zerbait da eta nicole loulou da. Jana berriz, Flora da.\n2015ko Martxoaren 07a, 15:26:19 #8\nHortaz horretan ados gaude. Hanna-barberako marrazkietan (oso gutxi ezagutzen ditut) izen gehienek esanahia dute eta horregatik itzultzen dira euskarara.\nBaina Doremiren Magian Onpuren ordez Nicole esatea, Doraemonen Nobitari Patxi (zerbait esatearren) deitzea bezala litzatekeela iruditzen zait. Halako izenak ez lirateke aldatu behar.\nBestalde, Oyajideri Aita Txikitxo deitzeak zentzua badauka.\nEta izen guztiak frantsesetik hartu ez bazituzten, ETBkoak nolakoak diren jakinda auskalo zer demontre egin zuten.\nBeste hizkuntzetan begiratzen aritu naiz eta... ez dut ulertzen izen horiek aldatzeko behar hori. Interneten begiratuta bakoitzak 5 izen baino gehiago dituela ikusi dut hizkuntza desberdinetan. Izen originalak hain ondo egonda...\n2015ko Martxoaren 07a, 18:29:58 #9\nArrazoia dezu neurri handi batean. Baina, ez dakit, neri oso arraroak iruditzen zaizkit poppu, momoko, onpu eta halakoak.\nNeri iruditzen zait bikoizleek izenak dexente errespetatu dituztela.\nEspainian, protagonisten jatorrizko izenak mantendu badituzte ere, majorika bruja rika, majoheart (majohato euskeraz), majodon bruja don, mota eta mota eta mota-mota (motel eta motel-motel, ezin aproposagoak euskaldunontzat) lenta eta lenta lenta, fafa solsol etab.\nFrantzian oso erradikalak izan dira, ez protagonistak eta maitagarriak bakarrik, ikaskideak ere frantsestu egin dituzte: tetsuya (françois), masaru (frèderick).\nBeraz, euskaldunak erdibidean geratu gera, ez dira jatorrizkoak, baina ezta frantsesak bezain nazionalistak ere.\nNi euskaldunarekin geratzen naiz.\nBeste kontu bat, Huckleberry hound da Espainian estreinatutako lehen marrazki biziduna, 1960ko azaroan estreinatu zen TVEn, eta larunbatetan ematen zuten, 20:30tan. Programaren barruan, Yogi hartza, pixie eta dixie eta katu andaluziarra, eta Huckleberry Hound ematen zituzten (30 min.).\nTiro loco, el rápido, Mac Graw, el rápido edo Tiro Loco MacGraw 1961ean estreinatu zuten TVEn, eta bertan bera eta beste pertsonaien istoriak kontatzen zituzten.\nBukatzeko, TVEko emisio ofizialak hasi baino lehenago, popeyeren laburmetraiak ematen zituzten, 1953. urtetik aurrera.\nBadakit hau euskerazko saioentzako foroa dala, baina norbaitek jakin mina izango balu, garai hartako informazio piska bat daukat.\n2015ko Martxoaren 07a, 22:55:01 #10\nKaixo biotiko. Askotxo dakizu telebistako kontuetaz jejeje.\nNire iritziz euskarazko bikoizketa oso ondo dago eta aldatuko nukeen bakarra protagonista nagusien izenak bakarrik lirateke originalak jarriz. Bikoizketa egitean izen originalak erabili izan balituzte ohitu egingo ginateke izen horietara. Azken finean izen "arraroagoak" daude ikaskideen artean: Tetsuya, Toyokazu, Yutaka, Yuji, Nobuko eta halakoak.\nDoremiren Magiaren zale sutsua naiz eta agian zorrotzegi epaitzen ari naiz euskarazko bikoizketa, baina aitortzen dut oso lan polita egin zutela eta horrekin pozik nago. ^^\nBide batez lehen aipatu duzu nobelatxoarena. Hemen ingelesez itzultzen dituzte Doremiren nobelak interesatzen bazaizu: https://ojamajothetranslation.wordpress.com/\nJaponiera baneki nobela originalak erosiko nituzke. Eta euskaraz baleude orduan bai ederki jajaja.\n2015ko Martxoaren 08a, 00:06:40 #11 Azken aldaketa: 2015ko Martxoaren 08a, 00:09:29 biotiko(e)k egina\nGertatzen dena da, ni berez oso lotsatia naizela, eta nahiz eta lagunak eduki, etxean geratzen nintzen ia beti. Eta garai haietan, mandorik gabeko telebista zuribeltzean, hura izaten zen nire entrenimendu ia bakarra.\nEta noski, gehienbat etb1 ikusten nuen, marrazkiak, telesailak, dallas.\nTVE1-n, ikusten nituen Ruy, pequeño Cid, Don Quijote, La vuelta al mundo en 80 días, Dartacán eta beste batzuk.\nToki batean lehenengo nobelaren aurreneko bost kapituloak gaztelerara itzulita daude, baina bi urte edo badira geldirik dagoela, eta etsitzen hasia nengoen.\nEskerrik asko gomendatutako tokiarengatik. Nire ingelesa ez da oso ona, baina bueno Googleko itzultzailearekin nolabait moldatuko naiz.\n2015ko Martxoaren 08a, 12:38:39 #12\nBarkaidazu, gaizki ulertu nuen zure azkeneko mezua.\nDuela sei bat urte, jakin mina piztu zitzaidan telebistaren hasierako urteei buruz. Eta ABC-ren hemerotekan saltseatzen ibili eta gero, hasierako urteen programazioa bildu dut.\nHorrela, gauza interesgarriak jakin ditut, adibidez, astelehenetan ezin zela egunkaririk publikatu 1980. urterarte. Elizarekin lotutako Hoja del Lunes izenekoak bakarrik zuen Astelehenetan argitaratzeko lizentzia. (Igandea jaieguna izanik, debekatuta zegoen lan egitea).\n1962. urterainoko programazio bilduta daukat, 1956-1959 urteei buruz ia ez daukat ezer. 1960. urtetik aurrera, ia egun guztietako programazioa jasota daukat, Worden bidez nik idatzita.\nNorbaitek interesik balu, nahiz eta hau euskal saioentzako tokia izan, jarriko nituzke, nahi duen guztiarentzat eskuragarri.\n2015ko Martxoaren 08a, 13:26:36 #13\nBa egia esan nik ez dut interes handirik kontu horietan, baina kuriositate bezala ondo dago. Sekulako lana izango zen halako datu-bilketa egitea.\nNiretzat kontu horiek oso zaharrak dira, lehenago aipatu dituzun serieak adibidez ez dut bat bera ere ezagutzen. Gazteegia naiz beharbada gauza horiek ulertzeko.\n2015ko Martxoaren 08a, 22:12:01 #14\nBarkatu hain berandu erantzutea, baina kanpoan izan naiz.\nLanik zailena, informazioa topatzea izan da. ABC-en denboraldi luze batean programazioa idatzi gabe aritu ziren , eta beranduago, lan hau berriro egiten hasi ziren.\nOrduan, ABC utzi eta LaVanguardian hasi behar, eta bietako inon ez bazen agertzen, izorrai. Astelehenetan, behintzat, Madrilgo La Hoja del Lunes-en laguntza izan dut.\nBaina ez naiz telebistako informazioa irakurtzera mugatu. Beste gauza askori buruz ikasi dut: Londresko politikari baten maitale espiak sortutako eskandalua, Argeliako gerra, Laika txakurtxoa, Estatu batuetako tximu astronautak, Frantziak, Inglaterrak eta Israelek Egipto atakatu zutenekoa, quiz show pelikulan agertzen den tongo telebisiboaren benetako historia...\nOso garai ilunak ziren, frankismoa etabar, baina oso interegarriak ere bazirela iruditzen zait. Eta nahiz eta zentsura eta informazioak manipulatuta egon, asko gustatu zait garai haiei buruzko istorioak irakurtzea.


Otsaileko batzarrean baieztatuko du Euskadiko Futbol Federakundeak ofizialtasun eskaera | EHK\nOtsaileko batzarrean baieztatuko du Euskadiko Futbol Federakundeak ofizialtasunaren eskaera\nEuskadiko Futbol Federakundeak otsailean egingo duen batzarreko gai-zerrenda sartuta dago Euskal Selekzioaren ofizialtasun eskaera baieztatu eta egin beharreko tramiteak bideratzea. Hartara, Zuzendaritza Batzordeak bete egingo du 2018ko abenduaren 12an Durangon egindako Batzar Orokorrean hartu zen erabakia. Lehen pausoa, Federakundearen Nazioarteko Ofizialtasuna eskatzea izango da. Espainiako Futbol Federazioari eta FIFAri luzatuko die eskaera.\nBatzar Orokorrak bozketa sekretuz erabakia hura derrigorrez bete beharreko pausoa zen orain Federakundeko Zuzendari Batzordeak emango duena. Denbora honetan guztian gaia mahi gainean egon da, eta sektore ugaritik egon da pausuak behingoz ematen hasteko aldarrikapena. Kontrako presioak ere ugari eraman behar izan ditu Luis Mari Elustondok hartutako erabakiak gauzatu ez zitzan.\nHasteko, Jose Luis Rubiales Espainiako Futbol Federazioko buruak dimisioa emateko eskatu zion, «duintasunagatik», Euskadiko Federazioko Batzar Orokorrak harturiko ofizialtasunaren eskaeraren harira.\nJoan zen hilean ere, 199ko abenduan, Bizkaiko eta Arabako Futbol Federazioetako presidente Jose Ignacio Gomez Mardones eta Pedro Maria Solaun Arzuagak Luis Mari Elustondoren dimisioa eskatu dute. Arrazoia, beraien esanetan, Venezuelako eta Euskal Selekzioaren arteko partida kudeatzeko egindako akatsak izan ziren. Hala ere, eskaera nondik zetorren ikusita leku askotatik aipatu izan da Euskal Selekzioaren ofizialtasun eskaerarekin lotuta zegoela.\nFederazioen barruko gorabeherak tartean urtearen amaieran zabaldu zen Pedro Sanchezen inbestidurarako akordioa izenpetu zutela EAJk eta PSOEk Espainiako Kongresuan. Eta akordio horren barruan sartzen zela Euskal Selekzioen ofizialtasuna onartzeko bideak zabaltzea.\nZalantzarik gabe, oraingo erabakiarekin, zabaldu egingo da Euskadiko Futbol Federazioaren bultzada, eta ikusiko da zenbateraino gauzatuko den PSOE-EAJ arteko akordioa. Azken batean, Euskal Selekzioen nazioarteko ofizialtasuna eskuratuko badugu guztion bultzada beharko dugu.


Faro argia | Azkue Fundazioaren Egunkaria\nBateriak hobeagoak eta txikiagoak izateko aukera aztertzen ari dira eta horretarako 3D inprimagailuak gakoetako bat izan daitezke, hauek baztertzeko momentua erronka izaten jarraituko badu ere. Energia termosolarrari esker ere porlana eta altzairu jasangarriagoak egiteko aukera egon daiteke, teknologia berriei esker.\nHegazkingintzan albisteak daude, badirudi etorkizunean aparailu hegalari ezberdinak egongo direla eta horietako askok elektrizitatea eta beste energia iturri berdeagoa erabilita ere, azkarragoak izan daitezkeela. Zeruan baina, atmosferatik barrura bai, baina kanpora ere berrikuntzak datoz, espazio agentzia txikien garaian sartu garela dirudi.\nAdimen artifiziala, izan da urtean zehar gehien hitz egin den gaietako bat. Horri loturik, berari esker hobekuntza batzuk eskuratu daitezkeela dirudi. Europan, Finlandiak bere hiritarrei adimen artifizialeko ikastaro ireki bat egiteko aukera eman die, honek izan dezakeen garrantzia ikusita. Adimen artifizialerako berezia den txip erraldoi honi esker, minbiziaren tratamendurako medikamentu hobeagoak lortu ditzakegu. Osasunaren alorrean ere, giltzurrun txiki funtzionalak egitera ere iritsi dira zenbait zientzialarik.\nEuropan ere, beste arlo batzuetan ez bezala segurtasun kuantikoan AEBen aurretik doala ere badiote. Plataforma kapitalismoaren garaian, plataformak herritarren mesedetan jarri behar direla konturatzen hasi dira asko. Hirietan, antolakuntza eta garraio aldetik gero eta planteamendu anitzagoak aurki ditzakegu, horien artean joera bat bihurtzen ari den garraio publikoaren doakotasunarena.\nFaro honetan automatizazioak ekar ditzakeenaz jabedun izanik ere, optimismo apur bat ekarri nahi izan dugu. Eguzki ekaitz baten erdian egonik ere, «musika» topa daitekeen moduan.


Daniel Arenas: «Txakurrek ia ez dute hutsik egiten; gidariok, ordea, bai» | Kirola | Berria\nNoiz sortua: 2019-10-29 00:30:00\nDaniel Arenas. 'Bikejoring'-eko gidaria\n«Txakurrek ia ez dute hutsik egiten; gidariok, ordea, bai»\n'Bikejoring'-ean hasi berritan, beteranoen mailako munduko txapelketa irabazi du, maiatzean, Sua txakurrarekin, eta, orain, denboraldi berria prestatzen ari da, ikasten segitzeko asmoz\nTxakur krosean, txakurra eta korrikalaria elkarri lotuta joaten dira; bikejoring-ean, berriz, txakurra mendiko bizikletari lotzen zaio. Kirol ezezaguna da Euskal Herrian, baina goi mailako kirolariak ditu, Daniel Arenas (Elgoibar, Gipuzkoa, 1976) eta Sua, esaterako.\nBikejoring-ean ibiltzen zarelako zara ezagun, baina gaztetan zer kirol egindakoa zara?\nMendian asko ibilitakoa naiz, baita atletismoan eta txirrindularitzan ere. 17 urterekin edo, ehizan hasi nintzen, nahiz eta etxean denak ekologista hutsak ziren.\nEhizan urte batzuk egin zenituen txapelketetan, mendian korrika hasi aurretik.\nTxakurrak beti izan ditut gustuko, eta beti ibili izan naiz txakurrekin. Elgoibarko Patxi Arriola ezagutu nuen, oilagorretarako izugarrizko zaletasuna zuen ehiztaria, Espainiako txapeldun izana. Harekin hasi nintzen txapelketetan, eta epaile moduan. Ehiztari bakoitzak epaile bat eraman behar izaten du txapelketetara, eta gero zozkatu egiten da epailea. Ardura handia da epaile izatea. Ezinbestekoa zen sasoian egotea, eta horregatik hasi nintzen mendian korrika. Orduan inor ez zen mendian korrika ibiltzen. Pentsa, Zegama-Aizkorriko eta Galarleiz Maratoiko lehen aldiak egindakoa naiz. Urte batzuen ostean, lasterketak uztea erabaki nuen.\nKonplexu handia nuelako. Oso-oso argal nengoen, eta gimnasioan entrenatzen hasi nintzen. Begirale lanetan ere aritu nintzen, spinning klaseak ematen, Bilbon. Entrenatzaile pertsonal Eibarren eta Durangon. Egun guztia autoan pasatzen nuen. Gimnasioan aritzen nintzenez eta erdibiderik ez dudanez, kulturismoan hasi nintzen. Oso indartsu jartzea lortu nuen, eta Espainia iparraldeko txapeldun izan nintzen. Baita Espainiako Kopako txapeldunorde ere. Zazpi urte egin nituen kulturismoan, baina gauza arraroak ikusten hasi nintzen, eta mendira itzultzea erabaki nuen.\nItzuli bai, baina beste diziplina batean: arroilen jaitsieran. Gero, berriro mendiko lasterketak eta orientazio probak. Eta, azkenean, bikejoring-a.\nNire bikotekideak eta biok ibilbide luzeak egiten ditugu udan: Txekiar Errepublikara, Esloveniara... Eslovenian txakur krosa ezagutu genuen, eta probatzeko gogoa sortu zitzaidan. Etxera itzultzean, txakur baten bila hasi ginen. Halako batean, Bilboko Udaltzaingoaren txakurrekin lan egiten duen lagun batek deitu zidan, esanez belgiar malinois artzain-txakur arrazako txakur bat iritsi zitzaiela. Zalantzak nituen. Oso etxe txikia dugu, eta dena apur zezakeela iruditzen zitzaidan. Hala ere, ikustera joan ginen. Handik bi egunera, haren bila jo genuen. Inoiz egin dugun gauzarik onena izan da Sua etxera ekartzea.\nAzkar hasi zinen Suarekin lehiatzen.\nBai; lehenik, Bizkaia Kopa Trail zirkuituan. Lasterketa guztietan podiumean sartzea lortzen genuen, eta txakurra zaildu genuen lehen urtean. Lasterketak motzak ziren, baina txakurra oso ondo ibiltzen zen; nik, ordea, lehertuta amaitzen nituen. Medikuarengana joan nintzen, eta betikoa, Ventoline hartzeko esan zidan. Bihotz maiztasun altuan ibiltzen nintzen, eta jabetu nintzen ezin nuela horrela jarraitu. Esfortzu proba bat egin nuen, eta medikuak esan zidan bihotzeko balbula batek ez zuela ondo funtzionatzen, une batetik aurrera balbula ez zela gai izango behar nuena emateko. Kirola aldatzeko gomendatu zidan.\nAlbistea jaso eta gero, kopan bigarren postuan nengoen, eta irabazteko aukerak nituen. Parte hartzea erabaki nuen, beldur pixka batekin, eta kopa irabaztea lortu. Hala ere, ezin nuen horrela jarraitu, eta bikejoring-a probatzea erabaki nuen. Lehen lasterketan, Hondarribian, denetarik pasatu zitzaigun: txakurra erotu egin zen, beste txakurren atzetik abiatzen zen, kolpetik gelditu ere bai, kaka egiteko geratu... Hala ere, bizikletarekin ibiltzera moldatu zen. Beteranoen artean eta nire mailan, belgiar artzain txakurren arrazakoen artean, munduko txapelketarako sailkatzea lortu nuen. Han hasi zen gure ibilbidea.\nAzkar erabaki al zenuen munduko txapelketara joatea?\nHautatzaileak sailkatuta geundela esan zigunean, sorpresa izan zen. Txekiar Errepublikan jokatu behar zen. Guk erabaki behar genuela esan zigun, eta bagenuela lehiatzeko gaitasuna. Berotu egin ginen, eta joatea erabaki genuen. Txapelketaren aurreko lasterketa guztietan lehiatzen hasi ginen, eta, txapelketa ondo prestatzeko asmoz, Alejandro Gomez maratoilari ohiarekin harremanetan jarri nintzen, lera gidaria baita.\nEntrenamendu bereziak egin zenituen?\nBai; nik ultra lasterketa batzuk egin nituen, baina txakurrarekin ibiltzea eskatzen zuen; serieak maldan gora; intentsitate handiko entrenamenduak... Oso hilabete gogorrak izan ziren: nire lasterketak, Suarekin entrenamenduak, lana...\nOndo iritsi al zineten munduko txapelketara?\nBai. Nik Nafarroa Xtreme lasterketa egin eta bi egunera abiatu ginen Txekiara. Bi bizikleta hartuta, txakurra... Gelditzen ginenean, entrenatzeko aprobetxatzen genuen. Dena neurtuta eraman genuen.\nFesta handia izaten omen da munduko txapelketa.\nBelgiar arrazako diziplina guztietako munduko txapelketa jokatu genuen guk. Mundu guztitik joandako jendea elkartu ginen. Mila txakur inguru. Izugarrizko festa izaten da; pentsa, aparkalekuak lau futbol zelairen neurriko zabalera hartzen du. 9.000 euroko atoiak ere ikusten ziren, musika eta guztirekin. Txakurrentzat bizi dira asko.\nNola antolatu zinen?\nLasterketa baino egun pare bat lehenago, ibilbidea aztertu nuen. Egokia iruditu zitzaidan, baina harri dezente zegoen, eta Suak min hartzen du oinetan. Irten aurretik, bi faborito ezagutu nituen, suitzar bat eta belgiar bat. Suitzarrarekin berriz ibilbidea aztertzera joan nintzen, haren gabeziak ikusteko. Galdetu zidan ea ibilbidea ezagutzen nuen, eta nik erantzun nion ez nuela ezagutzen. Dena ezin da kontatu [barrezka].\nErlojuaren aurka jokatu zenuten lasterketa. Kasualitatez, suitzarra izan zenuen aurretik.\nBai, zerrenda jarri zutenean ikusi nuen hura izango nuela aurretik. 30 segundoren tartearekin irteten ginen. Seinale bat zen. «Eta harrapatuko banu?», galdetu nion neure buruari. Baina bikotekideak esaten zidan oso zaila izango zela lau kilometroan alde hori jatea. Oso azkar ere ez nintzen atera, baina konturatzerako suitzarraren atzean jarri nintzen. Biok paretsu joan ginen, baina azken unean aurreratu nuen. 38 segundo atera nizkion. Lehen postuan jarri nintzen.\nBigarren egunean eutsi egin zenion abantailari.\nBai; ibilbide luzeagoa zen, baina ez nuen konfiantzarik nahi. Katea ere atera zitzaidan; aldapan behera, Sua sufritzen zihoan, baina ez nuen estutzeko asmorik. Azkenean, aldeari eutsi nion, eta beteranoen mailan irabazi nuen.\nZuen diziplinan ezinbestekoa da txakurrarekin konplizitate osoa izatea. Nola lortzen da hori?\nHarekin denbora asko pasatuta. Txakur krosean ezberdina da, zuri lotuta doalako, baina bizikletan eskulekuari lotuta joaten da. Hala ere, denboraren poderioz, txakurra ulertzen duzu. Ni, gainera, harekin bizi naiz, eta haren seinale guztiak ezagutzen ditut. Txakurrek ia ez dute hutsik egiten; gidariok, ordea, bai. Aurten jauzi handia eman dut arlo horretan.\nZenbat kostatzen da munduko txapelketa jokatzea?\nPentsa, hiru mila kilometro egin genituen orotara, eta gasolio litroa 1,6 euroan dago Europan zehar gutxi gorabehera. 800 euro izan ziren. Egia da joan aurretik babesle batzuek laguntza txiki bat eman zigutela, baina erakundeetatik ez genuen ezer jaso. Horri, lan egiten ez duzun astea gehitu behar zaio.\nAurten berriro ere lehiatzeko asmorik ba al duzu?\nOso zaila da; zalantza asko ditut. Berriro ere ate joka hasi gara erakundeetan, baina denek erantzuten digute epez kanpo gabiltzala.\nAmetsa al da?\nGustatuko litzaidake, baina lehenik Espainiako Kopa osoa egin behar dut, eta lasterketa guztiak kanpoan dira. Sailkatuz gero, munduko txapelketa Belgikan edo Errumanian jokatuko da. Belgikan balitz, pentsatu egin beharko nuke; Errumanian jokatzen bada, ahaztu, ez naiz joango. Ezin ditut berriro ere ia mila euro gastatu gasoliotan bakarrik. Irailean eta urrian oso txosten polita prestatu dugu, eta 500 mezu bidali ditugu. Badakizu zenbatek erantzun duten? Lauk, ezetz esateko.\nEz al du ezer balio munduko txapeldun izateak?\nBadirudi ezetz. Babesle batzuen laguntza badugu: Peugeot Etormobil, Zuzen Adventure Team, Petkis Premiun Barf txakurren janaria, HG Sport arropa... Baina ez da nahikoa. Gehienez autobideko gastuak ordaintzen ditut hala.\nZenbat entrenatzen duzu?\nGehienez ere hiru egunetan ateratzen naiz txakurrarekin, nahiz eta nik sei egunetan entrenatzen dudan. Txakurra bi egunetan eramaten dut lotuta entrenatzeko.\nEtorkizunean segitzeko asmorik baduzu?\nGure asmoa da Frantzian lehiatzea. Iparraldera joan nahiko genuke lasterketetara. Urte askoren aldea ateratzen digute; txakurrari miresmen handia diote. Zirkuituak ezberdinak dira, gorabeheratsuagoak. Hemen, berriz, lursail batean jokatzen dira gehienak. Txakur azkarrenak irabazten du beti; ez du senik behar.\nTxakurrak gutxik bezala zaintzen omen dituzu.\nBai, ezinbestekoa da. Ez dute pentsurik jaten. Dieta berezia dute; babesle batek laguntzen dit horretan. Denetik jaten dute: haragia, barazkiak eta fruta ere bai. Urte guztiko dieta daukate orain ditudan bi txakurrek. Bi izozkailu erosi behar izan ditut haien haragia izoztuta mantentzeko, eta autokarabana ere haientzat moldatu behar izan dugu.\nZer da zuretzat Sua?\nSeme baten antzekoa da. Ahalik eta ondoen egotea da gure helburua, ondo jan dezala, eta pozik egon dadila. Lanerako txakur bat bada ere, estimulu handiak behar dituzte.


Eskiatzeaz: Hementxe dugu urte-sasoi zuria [3tik 1. orria] | Aldizkaria | EROSKI CONSUMER\nNolanahi ere, gozatzeko aukerak ez dautza eskitegietan soilik: giroturiko igerilekuak, bizikleta edo lerak alokatzea, irristategiak, diskoteka, zentro termalak, zinema... Bide guztietatik saiatzen dira estazioak zaletua erakartzen eta, areago, ilunabarrean, elur-orduak amaitutakoan, gustuko atsedenaldia izan dezan. Bakarrik, familian edo lagunartean joanik ere, ongi pasatzeko aukerak amaigabeak dira. Estatu espainoleko estazioek 1997 urtean, batik bat eski alpinoan aritzera bilduriko bost milioi bisitariri zabaldu zizkieten ateak. Espainiak 28 estazio eta balizaz hornituriko 709 pista ditu eskaintzan, denera 767 kilometroko ibilbidea osatuz. Iraupen-eskia nahiago duenak, berriz, 15 estazio konbentzionaletan eta beste 17 berariazkotan aurkituko du non ibilia, guztira balizaz adieraziriko 450 kilometroko bidea egiteko daudela; hauek, zapaldu gabeko elurretan barrena doazenak baino seguruagoak dira eskarmentu handia ez duen eskiatzailearentzat.\nAndorrak (5 estazio) eta Frantziak (300 baino gehiago) eskaintza zabala osatzen dute Pirinioez beste aldean eta ohiko helmuga dira dagoeneko elurzaleentzat. Teleaulkia, teleskia edo telekabina har dezake zaletuak gora igotzeko modu errazean. Txosten honetan agertzen diren 40 eski-estazioetako eguneko forfaiten prezioak Leitariegosen (Leon) ordaintzen diren 1.900 pezetetatik Baqueira-Bereteko 4.400 pezetetaraino doaz. Egun batzuetako bidaia, forfait eta lojamendua jasotzen dituzten "bildumak" eskaini ohi dituzte bidai agentziek.\nPrezioak nonahi garesti diren arren (eskia ez baita ekonomia apalekoek goza dezaketen kirola), urte-sasoi eta lojamendu-motaren arabera alde handiak daude, toki batetik bestera. Laguneko hogei bat mila pezeta ordaindurik, "asteburu zuria" eman dezakezu, garraioaren, lojamenduaren eta igogailu mekanikoen kostua barne. Tresneria, janzkera eta osagarriak ere jaso behar dira kontutan, patrika estutzeko unean. Baina ekiporik hoberena ez dago osorik aseguru on bat gabe: eskia, osasunarentzat kirol mesedegarri izan arren, istripu-iturri da maiz. Neguko Kirolen Espainiako Federazioko (FEDI) Tarjeta urtean 6.000 pezeta kostatzen da eta, horren truk, istripurik gertatzekotan, mundu osoan estaldura eta gerorako asistentzia ere eskaintzen dio erabiltzaileari, jarraipena eman behar izanez gero. Egun bakar bat edo gehiagotarako asegurua ere egin dezake inoiz edo behin doan eskiatzaileak: 250 pezetatik 2.600 bitarte dabiltza horien prezioak, iraupen eta herrialdeen arabera. Beste alde batetik, eskian estrainekoz hasteko garaian merezi du profesionalek ematen dituzten klaseetan matrikulatzea; baina jardunari ere bere teknika hobetzeko ez zaio gaizki etorriko, tarteka edo sasoiaren hastapenetan, eskolaren bat hartzea.\nHurrengo orrira joan: Eski alpinoko mundu zuria >>